
J e g y z ő k ö n y v

Készült a Bácsalmás Város Önkormányzata Képviselő-testületének 2012. május 29-én, 14 óra 5 perc kezdettel, Bácsalmáson, a Polgármesteri Hivatal földszinti kistanácskozótermében megtartott ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Nagy Gábor (később érkezett), Pálmai Zoltán és dr. Tanács Róbert (később érkezett) képviselők (7);

dr. Keresztury Monika jegyző, Kozák Gáborné aljegyző, Farkas Zoltánné szociális, egészségügyi és családvédelmi osztályvezető, Snyehola Gézáné mb. gazdasági osztályvezető, Városi Orsolya vagyongazdálkodási ügyintéző, Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) ügyvezetője, Nyáriné Farkas Orsolya, az Alapszolgáltatási Központ vezetője, Taszler Tiborné, a Bácsalmás Kistérségi Többcélú Társulás Óvodája és Bölcsődéjének vezetője, Prikidánovics Antal, a Bácsalmás Kistérségi Többcélú Társulás munkaszervezet-vezetője, dr. Kajtor Ágnes fogszabályzó szakorvos, valamint Juhász Jenő, a Petőfi Népe tudósítója (11);

Jegyzőkönyvvezető: Zobokiné Bite Gyöngyi testületi ügyintéző;
Távolmaradását jelezte: Bánfi Attila és Turcsányi Csaba képviselő (2).

Németh Balázs polgármester a megjelentek és a tévénézők köszöntése után az ülést megnyitja. Megállapítja, hogy az ülés összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 5 fő jelen van (56 %). Tájékoztatásul elmondja, hogy Bánfi Attila és Turcsányi Csaba képviselők nem tudnak részt venni az ülésen, dr. Tanács Róbert és Nagy Gábor képviselők pedig a késésüket jelezték. Jegyzőkönyv-hitelesítőknek Bailo Amadou és Pálmai Zoltán képviselőket javasolja, majd javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

117/2012. (V. 29.) Bácsalmás v. öh. 

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és Pálmai Zoltán képviselőket jelöli ki jegyzőkönyv-hitelesítőknek.

Németh Balázs polgármester sürgősséggel javasolja napirendre venni a Hősök tere 3. szám alatti iroda bérleti szerződésének közös megegyezéssel való megszüntetésére irányuló kérelem megtárgyalását és a helyiség további hasznosításának meghatározását, a járóbeteg-szakellátó intézmény nappali kórháza zuhanyzójának kiépítéséről szóló előterjesztést, zárt ülésre a BESZ Kft. felügyelő-bizottsági tagságáról való lemondás tudomásulvételét és új felügyelő-bizottsági tag jelölését, ill. a nyílt ülés első és második napirendi pontjaként javasolja tárgyalni a 17. és 7. számú előterjesztést. A javaslatát – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
118/2012. (V. 29.) Bácsalmás v. öh. 

Napirend megállapítása 
Határozat
Bácsalmás Város Önkormányzatának Képviselő-testülete a 2012. május 29-i ülésén a következő napirendi pontokat tárgyalja meg:

1. Pro Dentes Bt. kérelmének elbírálása (17. sz. előterjesztés)
2. Osztály- és csoportszámok meghatározása a 2012/2013-as tanévre (óvoda, általános iskola) (7. sz. előterjesztés)
3. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
4. Tájékoztató a két ülés között tett fontosabb intézkedésekről

5. Jegyzői tájékoztató az önkormányzat munkáját érintő jogszabályokról és a Polgármesteri Hivatal munkájáról (3. sz. tájékoztató)
6. Egyes önkormányzati rendeletek szabálysértési rendelkezései hatályon kívül helyezéséről (4. sz. előterjesztés)
7. Az önkormányzat tulajdonában álló lakások bérletéről és elidegenítéséről szóló 24/2009. (XII. 23.) önkormányzati rendelet módosítása (5. sz. előterjesztés)
8. Átfogó értékelés a helyi önkormányzat gyermekjóléti és gyermekvédelmi feladatainak ellátásáról (6. sz. előterjesztés)
9. A Bácsalmási Önkormányzati Közszolgáltatási Közhasznú Nonprofit Kft. közhasznúsági jelentése és éves beszámolója (8. sz. előterjesztés)
10. Tájékoztató a lakosság egészségügyi helyzetéről (9. sz. előterjesztés)
11. A KOSZA-MED Kft. foglalkozás-egészségügyi alapellátás működtetésével kapcsolatos kérelme (10. sz. előterjesztés)
12. A Bácsalmás, Szt. János u. 9. szám alatti művelődési ház műszaki állapota (11. sz. előterjesztés)
13. A Szt. János u. 9. szám alatti, kondicionáló teremként bérbe adott helyiség művelődési házi felújítás alatti működési lehetőségének megvizsgálása (12. sz. előterjesztés)
14. Bácsalmás város belterületi csapadékvíz elvezető rendszerének fennmaradási vízjogi engedélyének megszerzésével kapcsolatos szolgalmi jog bejegyzési munkarészek készítése (13. sz. előterjesztés)
15. A Bácsalmási Városi Hírek újság támogatása (14. sz. előterjesztés)
16. Tanuszoda 2012. évi nyári nyitva tartása és a jegyárak megállapítása (15. sz. előterjesztés)
17. Bérleti jog átruházási kérelem elbírálása (Szt. János u. 13.) (16. sz. előterjesztés)
18. Swiss System Akvizíciós iroda szerződésmódosítási kérelmének megtárgyalása (18. sz. előterjesztés)
19. Igazgatási szünet elrendelése (19. sz. előterjesztés)
20. A „Kulturális intézmények részvétele a tanórán kívüli nevelési feladatok ellátásában” TÁMOP 3.2.13-12/1 pályázat benyújtásáról szóló 97/2012. (IV. 24.) Bácsalmás v. öh. számú határozat visszavonása (20. sz. előterjesztés)
21. Start-munka mintaprogram eszközbeszerzési közbeszerzési eljárásának megindítása (21. sz. előterjesztés)
22. Bácsalmás, Hősök tere 3. szám alatti iroda bérleti szerződésének közös megegyezéssel való megszüntetésére irányuló kérelem megtárgyalása és a helyiség további hasznosításának meghatározása (22. sz. előterjesztés)
23. A járóbeteg-szakellátó intézet nappali kórháza zuhanyzójának kiépítése (23. sz. előterjesztés)
24. Vizuális tájékoztatás a Start-munka mintaprogram keretében elvégzett munkákról

Zárt ülésen:

1. A Bácsalmási Önkormányzati Közszolgáltatási Közhasznú Nonprofit Kft. könyvvizsgálói megbízási szerződésének meghosszabbítása (Z/1. sz. előterjesztés)
2. A gyepmesteri telep területén lévő ingatlanban elszállásolt család más ingatlanban történő elhelyezése (Z/2. sz. előterjesztés)
3. Sipos Bokros Rózsa lakásbérleti szerződésének megtárgyalása (Z/3. sz. előterjesztés)
4. Tájékoztató az 1481 hrsz-on felvett, 7.400 m2 területű, kivett anyaggödör elnevezésű ingatlan értékesítéséről (Z/4. sz. tájékoztató)
5. Tájékoztató a Bácsalmás Innovatív Nkft. végelszámolásáról (Z/5. sz. előterjesztés)
6. BESZ Kft. felügyelő-bizottsági tagságáról való lemondás tudomásulvétele, ill. tag jelölése (meghívó szerinti Z/6. sz. napirendi pont)
7. Egyebek
1. napirendi pont

Pro Dentes Bt. kérelmének elbírálása

(A 17. sz. előterjesztés a jegyzőkönyv melléklete.)
Németh Balázs polgármester elmondja, hogy a Pro Dentes Bt. heti 4 órában fogszabályzó szakellátást szeretne végezni az önkormányzati rendelőben. A lakosság újabb szolgáltatást tudna igénybe venni. Ismerteti a bizottsági határozati javaslatokat, hozzátéve, hogy a bt. havi 15.000 Ft-os bérleti díjat tudna fizetni az önkormányzatnak. Aggályos, hogy az igénybe veendő rendelő berendezése, eszközei az önkormányzat tulajdonát képezik. A bt. képviselője úgy nyilatkozott, hogy a kézi darabokat (turbina, könyök, egyenes darab, mikromotor) nem használná. A kérelmet támogathatónak tartja. 
Bailo Amadou képviselő felveti, a pénzügyi és fejlesztési bizottsági ülésen abban maradtak, hogy a Pro Dentes Bt. és a rendelőt jelenleg használó Dekor Dent Bt. egyeztetni fog egymással a feltételekről, erről semmi információjuk sincs. 

Dr. Kajtor Ágnes fogszabályzó szakorvos elmondja, az elmúlt heti megbeszélésen abban maradtak, hogy most írásbeli szerződést fognak hozni a két bt. közötti megállapodásról. Időközben telefonos egyeztetés történt Béres doktor és a polgármester között. Szerződéstervezetet azért nem hozott magával, mert csak abban az esetben köt szerződést a két bt. egymással, ha az önkormányzat elfogadja a 15.000 Ft-os bérleti díjat. A rezsiköltséget a két bt. a rendelési idő szerint, 1:5 arányban fedezné. 
Bailo Amadou képviselő érdeklődik, hogy hogyan lett a 40.000 Ft-os díjból 15.000 Ft.

Németh Balázs polgármester elmondja, olyan jelzés érkezett hozzá, hogy a bt. e tevékenységre 20.000 Ft-ot tud szánni, ebből kb. 5.000 Ft-ot jelent a rezsiköltség.
Dr. Kajtor Ágnes fogszabályzó szakorvos megjegyzi, hogy eddig is 20.000 Ft bérleti díjat fizettek rezsivel együtt. 
Dr. Keresztury Monika jegyző kijelenti, hogy a 20.000 Ft és 40.000 Ft közötti összeget a bt. ajánlotta fel. Kérdezi, hogy ez hogyan lett kevesebb még az alsó határnál is.
Dr. Kajtor Ágnes fogszabályzó szakorvos kijelenti, most tudták meg azt, hogy a BESZ Kft. 70-75.000 Ft rezsiköltséget számláz le negyedévente a Dekor Dent Bt-nek.
Bailo Amadou képviselő a tevékenységet támogatja, a felajánlott összeget kevesli.
Dr. Kajtor Ágnes fogszabályzó szakorvos kijelenti, hogy TB-támogatott ellátást végeznek. A jelenlegi helyszínen 9. éve végzik a fogszabályzó ellátást, lejár az ÁNTSZ-engedélyük, amelynek a meghosszabbítása a csigalépcső miatt nem valószínűsíthető, ezért szeretnének helyszínt változtatni, amely, ha nem sikerül, nem tudják vállalni a bácsalmási szolgáltatást. A tevékenység mélykúti ellátása is szóba került, de Mélykút átkerült a kiskunhalasi körzethez. A TB 150.000 Ft fix díjazást fizet a fogszabályozásra a Bajához tartozó bácsalmási körzetre, amelyen felül teljesítménydíjazást kapnak, kb. 600.000 Ft havi bevételük van a teljes körzetre, ebből kell Baját asszisztenciával, anyagokkal ellátni, és a bácsalmási körzetet is. Ez kb. 100-120.000 Ft havi bevételt jelent, ebből kell fizetni az asszisztensnőt, az anyagot, az ő kijárásának költségét, a bérleti díjat, a rezsit. 
Farkas Zoltánné osztályvezető kijelenti, hogy a Pro Dentes Bt. és dr. Hagen Csaba rendelési időpontja nem ütközne egymással. Kérdezi, jól értette-e, hogy a rezsiköltséget a két bt. a mindenkori számla alapján, 1:5 arányban fizetné.

Dr. Kajtor Ágnes fogszabályzó szakorvos igennel válaszol.

Dr. Keresztury Monika jegyző a pénzügyi és fejlesztési bizottsági ülésen elhangzottakról elmondja, hogy a két vállalkozó egyetemleges felelősséget vállal a rendelő berendezésében bekövetkezett esetleges károkért, ill. a szeptemberi ülésén eldöntené a testület, hogy a továbbiakban is folytatódjon-e ez a tevékenység a fogorvosi rendelőben. 
Városi Orsolya vagyongazdálkodási ügyintéző érdeklődik, hogy az egyetemleges felelősség mire vonatkozik.

Dr. Keresztury Monika jegyző kijelenti, hogy az egyetemleges felelősség mindenre kiterjed, a rendelő berendezésére, eszközeire, a helyiségre.

Németh Balázs polgármester – több hozzászólás nem lévén – ismerteti az alábbi határozat szerinti határozati javaslatot, és az elfogadását szavazásra bocsátja.

A képviselő-testület 4 igen szavazattal és 1 tartózkodással (Bailo Amadou) az alábbi határozatot hozza:
119/2012. (V. 29.) Bácsalmás v. öh. 

Pro Dentes Bt. kérelmének 

elbírálása
Határozat

Bácsalmás Város Önkormányzatának Képviselő-testülete (a továbbiakban: Képviselő-testület) az alábbi feltételekkel járul hozzá ahhoz, hogy a Pro Dentes Bt. (6500 Baja, Madách I. u. 10.) a Bácsalmás, Hősök tere 14. szám alatti, önkormányzati tulajdonú fogorvosi rendelőben heti 4 órában fogszabályzó szakellátást végezzen:

a) 
a rendelőt jelenleg használó, a II. számú fogászati szolgálatot működtető Dekor Dent Implant Fogászati és Szájsebészeti Bt. (székhelye: 2141 Csömör, Mogyoródi u. 16.) és a Pro Dentes Bt. szerződést köt egymással a rendelőhasználat és a rezsiköltség kifizetésének szabályozására;

b)
a Pro Dentes Bt. a rendelő heti 4 órai használatáért havi 15.000 Ft bérleti díjat fizet az önkormányzat részére,

c)
a Pro Dentes Bt. az önkormányzat tulajdonában lévő kézi darabokat (turbina, könyök, egyenes darab, mikromotor) nem használja;

d)
a Pro Dentes Bt. és a Dekor Dent Bt. a megállapodásban egyetemleges felelősséget vállal a rendelő berendezéseiben, helyiségében bekövetkezett, esetleges károkért;

e)
a Pro Dentes Bt. és az önkormányzat között fenti feltételekkel kötendő szerződést a Képviselő-testület a 2012. szeptember havi soros ülésén felülvizsgálja.

Határidő: azonnal és a 2012. szeptemberi soros ülés [az e) pontra]

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Farkas Zoltánné szoc., eü. és családvédelmi osztályvezető



5. Városi Orsolya vagyongazdálkodási ügyintéző

- levélben:
6. Pro Dentes Bt. (6500 Baja, Madách I. u. 10.)



7. Dekor Dent Implant Fogászati és Szájsebészeti Bt. 

(2141 Csömör, Mogyoródi u. 16.)

2. napirendi pont

Osztály- és csoportszámok meghatározása a 2012/2013-as tanévre (óvoda, általános iskola)
(A 7. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.

Tóth Árpád alpolgármester az új oktatási törvény hatálybalépésének időpontja felől érdeklődik. Úgy tudja, hogy a hatéves kori iskolakezdés szigorú előírás lesz.
Prikidánovics Antal kistérségi munkaszervezet-vezető elmondja, hogy a köznevelési törvényben foglaltak 90 %-a 2012. szeptember 1-jén, a tankötelezettségre vonatkozó szabályozás 2013. szeptember 1-jén lép hatályba.

Pálmai Zoltán képviselő, mb. általános iskolai igazgató azzal indokolja új pedagógus felvételét, hogy a három H-s gyerekek részére a szülő igénye esetén kötelező napközis ellátást biztosítani, ill. az SNI-s tanulókat a napköziben is kettőnek kell számolni, emiatt emelkedett a maximális csoportlétszám fölé az érték. Természetesen a napköziben is van létszámmozgás a ki- és beiratkozás miatt. Az igény egyre inkább progresszíven növekszik a napközis ellátás iránt, ezért szeretnének egy pluszcsoportot indítani. Az elhunyt kolléganője álláshelyét nem töltötték be, egyébként is megvan az álláshely, de még efölött is van mozgásterük.
Bailo Amadou képviselő nem ért egyet azzal, hogy 6 évesen iskolát kezdjen olyan gyerek, aki még hétévesen sem iskolaérett.
Taszler Tiborné óvodavezető kijelenti, hogy az állam kis létszámú osztályok indítását támogatja. Szakmailag nem tartják jónak az új törvényi szabályozást. 
Prikidánovics Antal kistérségi munkaszervezet-vezető elmondja, eddig lehetőség volt arra, hogy a szülői, ill. az óvodapedagógusi vélemény alapján óvodai nevelésben maradjanak a tankötelessé vált gyerekek is. Az új szabályozás szerint nem az óvónő és a szülő, hanem szakértő bizottság fog dönteni arról, hogy a hatéves gyermek iskola-éretlen, vagy iskolába lép. Az előterjesztésben szereplő negyedik osztályosok létszámára utalva elmondja, hogy ha figyelembe veszik a sajátos nevelési igényű gyerekek és a beilleszkedési magatartászavaros gyerekek létszámát, akkor ők három osztályba a maximális létszám túllépése nélkül nem oszthatók be. Természetesen ez a nyár folyamán még változhat, de ha valójában túllépés jelentkezik, akkor szeptemberben jelezni kell a fenntartó felé az igényt a maximális létszám túllépésének engedélyezésére. 
Németh Balázs polgármester ismerteti a Humánpolitikai Bizottság, valamint a Pénzügyi és Fejlesztési Bizottság határozati javaslatát, majd a bizottsági javaslatok elfogadását szavazásra bocsátja.

A képviselő-testület egyhangúlag (5 igen szavazattal) a következő határozatot hozza:
120/2012. (V. 29.) Bácsalmás v. öh. 

2012-2013-as tanév osztály- és csoport-

számainak, intézményi álláshely-

számainak meghatározása
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Kistérségi Többcélú Társulás Általános Iskolája és Alapfokú Művészetoktatási Intézménye Bácsalmási Vörösmarty Mihály Általános Iskolája közoktatási intézményben a 2012/2013-as tanévben az alábbi csoport- és osztályszámot javasolja meghatározni a Bácsalmás Kistérségi Többcélú Társulásnak:

                                                  25 többségi osztály






   4 speciális tanulócsoport






   4 napközis csoport
Határidő: azonnal, ill. 2012. szeptember 01.
Felelős: Németh Balázs polgármester 

2.
A Képviselő-testület a feladatok ellátásához a Bácsalmás Kistérségi Többcélú Társulás Általános Iskolája és Alapfokú Művészetoktatási Intézménye Bácsalmási Vörösmarty Mihály Általános Iskolája közoktatási intézményben 2012. szeptember 1-jétől az alábbi, jelenlegi álláshely-számot változatlanul javasolja biztosítani: 

                         - pedagógus álláshelyek száma: 46
                         - nevelő- oktató munkát segítő álláshelyek száma: 2+2x0,5

(gyógypedagógiai asszisztens álláshelyek száma: 2

gyermek és ifjúságvédelmi felelős álláshelyek száma: 0,5

szabadidő szervező álláshelyek száma: 0,5)
                         - ügyviteli, technikai álláshelyek száma: 11

Határidő: azonnal, ill. 2012. szeptember 01.
Felelős: Németh Balázs polgármester

3.
A Képviselő-testület a Bácsalmás Kistérségi Többcélú Társulás Óvodája és Bölcsődéje Bácsalmási Óvodája közoktatási intézményben a 2012/2013-as nevelési évben az alábbi csoportszámot javasolja a Bácsalmás Kistérségi Többcélú Társulásnak meghatározni: 


25 fős maximált induló létszámmal 10 gyermekcsoport

Határidő: azonnal, ill. 2012. július 01.
Felelős: Németh Balázs polgármester 

4.
A Képviselő-testület a Bácsalmás Kistérségi Többcélú Társulás Óvodája és Bölcsődéje Bácsalmási Óvodája közoktatási intézményben 2012. július 1-jétől az alábbi, jelenlegi álláshely-számot javasolja meghatározni:

                         - pedagógus álláshelyek száma: 19
 - gyógypedagógus álláshelyek száma: 0,5

                         -nevelő- oktató munkát segítő dajka álláshelyek száma: 10
                         -ügyviteli, technikai álláshelyek száma: 2

Határidő: azonnal, ill., 2012. július 01. 
Felelős: Németh Balázs polgármester 

Operatív felelős. Kozák Gáborné aljegyző 
A határozatról értesül: 

- kivonattal:
1. Németh Balázs polgármester 



2. dr. Keresztury Monika jegyző 



3. Kozák Gáborné aljegyző  



4. Snyehola Gézáné mb. gazdasági osztályvezető 


5. Prikidánovics Antal kistérségi munkaszervezet-vezető

3. napirendi pont

Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről

(Az 1. sz. előterjesztés a jegyzőkönyv melléklete.)
Németh Balázs polgármester a 63/2012. (IV. 2.) Bácsalmás v. öh. számú határozat jelentésére utalva elmondja, hogy a sportegyesülettel együtt nulla százalékos önrésszel szerették volna a műfüves pályázatot megvalósítani, de 30 %-os önrész van, a 33 M Ft-os pályázatnál 10 M Ft önerőt kellene biztosítani. Tájékoztatása egyelőre informális, de a PVSE-n keresztül írásban is meg fogják erősíteni, hogy ilyen feltételekkel a műfüves pálya megvalósítása tárgytalan. Kérdés, észrevétel nem lévén a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről szóló jelentés elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
121/2012. (V. 29.) Bácsalmás v. öh. 

Jelentés a lejárt határidejű határozatok

végrehajtásáról és a legutóbbi testületi

ülés óta átruházott hatáskörben 
hozott döntésekről 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a lejárt határidejű határozatok végrehajtásáról szóló jelentést jelen határozat melléklete szerint elfogadja. 

2.
A Képviselő-testület az előterjesztés szerint elfogadja 

a)
a 2012. április 10-e és 2012. május 14-e között eltelt időszakban átruházott hatáskörben hozott, szociális ellátást érintő döntésekről szóló, 

b)
a Humánpolitikai Bizottság által 2012. április 12-e és 2012. május 15-e között eltelt időszakban átruházott hatáskörben hozott döntésekről szóló, valamint

c)
a Pénzügyi és Fejlesztési Bizottság által 2012. március 13-a és 2012. május 15-e között eltelt időszakban átruházott hatáskörben hozott döntésekről szóló
beszámolókat.

Határidő: azonnal 

Felelős: Németh Balázs polgármester

A határozatról értesülnek:

- kivonattal:
1. Németh Balázs polgármester



2. dr. Keresztury Monika jegyző



3. a Polgármesteri Hivatal osztályvezetői
A Képviselő-testület nem kéri jelenteni a határozatban foglaltak végrehajtásának megtörténtét.
A 121/2012. (V. 29.) Bácsalmás v. öh. számú határozat melléklete a jelen nyílt ülési jegyzőkönyv 1. számú melléklete.
4. napirendi pont

Tájékoztató a két ülés között tett fontosabb intézkedésekről

(Szóbeli tájékoztató.)

Németh Balázs polgármester tájékoztatásul elmondja, hogy 

· április 26-án bélyegkiállítás megnyitója volt a Fiedler-házban, ill. lakossági tájékoztatást tartottak az egyik étteremben a magánszemélyek számára kiírt napkollektoros pályázat feltételeiről; a jövőben is szeretnének civil és gazdálkodó szervezetek, cégek, magánszemélyek részére pályázati lehetőségekről tájékoztatást tartani szakemberek részvételével;
· május 3-án a szakiskolában volt ballagás, a Bácsalmás Város Közösségéért Díjat Siskovics Henrik vehette át, az idei év a második esztendő, amikor ezt a díjat átadják; május 4-én a gimnáziumban volt ballagás, itt Szendi Gábor kapta meg ezt a díjat;

· május 11-én néhány kollégával Hódmezővásárhelyen, a Mezőgazdasági Napokon vett részt, az élelmiszer helyi előállítása, feldolgozása volt a téma,

· május 13-án Kollár Tibor tanítványainak a hangversenye volt hallható a Városháza dísztermében;

· május 14-én a gimnáziumban nyílt nap volt az interaktív tábla bemutatása kapcsán,

· május 17-én a hivatal épületében területfejlesztési fórum volt, amelynek folytatása lesz kistérségi és települési szinten is, a megyei önkormányzat kapta meg a feladatot, hogy a területfejlesztést összefogja, a 2014-2020-as uniós költségvetési szakasz előkészítését is ők kezdték meg, minden kistérséget végigjárnak, ennek egyik állomása volt a 17-i bácsalmási fórum, várják az ötleteket, projektelképzeléseket;
· május 22-én volt a határőr múzeum megnyitója a Fiedler-házban;

· május 25-én, Katymáron egy mélyszegélységben élőkkel foglalkozó TÁMOP pályázat nyitórendezvényén vett részt, alapvetően Madaras és Katymár volt a pályázó, de az akcióterület az egész kistérséget érinti; számára nagyon szimpatikus a pályázat, bízik a megvalósításában, többek között főállásban olyan személy alkalmazása fog megtörténni, aki kistermelőknek, őstermelőknek, családi gazdálkodóknak segít a termékek felvásárlásában és boltokban, nagybani piacokon való értékesítésében;
· a pünkösdi hétvégén Bácsszőlősön ikonszentelés volt, a pünkösdi ünnepség keretében sok testvérvárosból érkezett Bácsalmásra delegáció; Gizalkival baráti kapcsolatot alakítottak ki, megbeszélték, hogy az augusztus végi gizalki látogatásra borászokat, gazdálkodókat is visznek magukkal, próbálnak gazdasági kapcsolatokat is kialakítani;

· május 31-én 16.00 órától közmeghallgatást tartanak, szeretettel várnak mindenkit.

A képviselő-testület tudomásul veszi az elhangzottakat.

5. napirendi pont

Jegyzői tájékoztató az önkormányzat munkáját érintő jogszabályokról és a Polgármesteri Hivatal munkájáról

(A 3. sz. tájékoztató a jegyzőkönyv melléklete.)

Németh Balázs polgármester a tájékoztatóban megfogalmazottakra utalva kérdezi, hogy az óvoda vonatkozásában is kell-e adatszolgáltatást teljesíteni.
Dr. Keresztury Monika jegyző igennel válaszol.

Németh Balázs polgármester a jegyzői tájékoztató tudomásulvételét – kérdés, észrevétel nem lévén – szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
122/2012. (V. 29.) Bácsalmás v. öh. 

Jegyzői tájékoztató az önkormányzat 
munkáját érintő jogszabályokról és a 
Polgármesteri Hivatal munkájáról 
Határozat
Bácsalmás Város Önkormányzatának Képviselő-testülete az önkormányzat munkáját érintő jogszabályokról és a Polgármesteri Hivatal munkájáról szóló jegyzői tájékoztatót tudomásul veszi. 

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző

6. napirendi pont

Egyes önkormányzati rendeletek szabálysértési rendelkezései hatályon kívül helyezéséről
(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Jogi és Ügyrendi Bizottság határozati javaslatát.

Dr. Keresztury Monika jegyző kiegészítésül elmondja, a Jogi és Ügyrendi Bizottság ülésén felmerült, hogy tiltott cselekményeket a jövőben sem célszerű elkövetni, és milyen szankciója lehet pl. egy temetői rendbontásnak. Ezt jelenleg részben a szabálysértési törvény rendezi, ill. ágazati szabályozásra várnak. Ha a törvényalkotási folyamat lezárul, akkor e témára mindenképpen vissza kell térniük, hiszen azokat a szabálysértési tényállásokat, amelyeket sem a szabálysértési törvény, sem az ágazati jogszabályok nem szankcionálnak, helyi szinten lehet rendezni az ún. kirívóan közösségellenes magatartásokról szóló rendelet megalkotásával.
Németh Balázs polgármester – kérdés, észrevétel nem lévén – a rendelet előterjesztés szerinti megalkotását szavazásra bocsátja.

A képviselő-testület egyhangúlag (5 igen szavazattal) az alábbi rendeletet alkotja:
Bácsalmás Város Önkormányzat Képviselő-testülete
9/2012. (V. 30.) önkormányzati rendelete

egyes önkormányzati rendeletek szabálysértési rendelkezései hatályon kívül helyezéséről
Bácsalmás Város Önkormányzat Képviselő-testülete a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 254. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

Hatályát veszti 

1. az állattartásról szóló 31/2011. (X. 26.) önkormányzati rendelet 18. §-a,

2. az építészeti örökség értékeinek helyi védelméről szóló 1/2010. (I. 8.) önkormányzati rendelet 16. § (1) és (2) bekezdése,

3. a települési folyékony hulladék kezelésével kapcsolatos közszolgáltatási feladatokról szóló 5/1999. (III. 31.) önkormányzati rendelet 8. § (1) és (2) bekezdése,

4. Bácsalmás város címeréről és zászlójáról, valamint Bácsalmás város névhasználatának rendjéről szóló 11/2010. (III. 31.) önkormányzati rendelet 15. §-a,

5. a környezetvédelemről szóló 12/2003. (VI. 25.) önkormányzati rendelet 21. §-a,
6. a közterület-használatról szóló 28/2005. (XI. 1.) önkormányzati rendelet 22. §-a,

7. a köztemetőről és a temetkezés rendjéről szóló 4/2001. (III. 28.) önkormányzati rendelet 16. §-a,

8. a helyi jelentőségű természeti területek védetté nyilvánításáról szóló 24/2007. (XII. 31.) önkormányzati rendelet 12. §-a,

9. a vásárok és piacok tartásáról szóló 31/2004. (XII.1.) önkormányzati rendelet 10. §-a.
2. §

Ez a rendelet 2012. május 31. napján lép hatályba.

7. napirendi pont
Az önkormányzat tulajdonában álló lakások bérletéről és elidegenítéséről szóló 24/2009. (XII. 23.) önkormányzati rendelet módosítása

(Az 5. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a kapcsolódó bizottsági határozatokat, majd – kérdés, észrevétel nem lévén − a rendelet előterjesztés szerinti módosításának elfogadását szavazásra bocsátja.
A képviselő-testület egyhangúlag (5 igen szavazattal) az alábbi rendeletet alkotja:
Bácsalmás Városi Önkormányzat Képviselő-testületének

10/2012. (V. 30.) önkormányzati rendelete

az önkormányzat tulajdonában álló lakások bérletéről és elidegenítéséről szóló 24/2009. (XII. 23.) önkormányzati rendeletének

módosításáról

Bácsalmás Városi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. tv.3.§.(1),(2), 4.§.(3), 12. § (5) 19. § (1)-(2), 20. § (3), 21. § (6), 23. § (3), 33.§ (3), 34. § (1),(3), 54.§ (1)-(2), 68. § (2), 84. §. (1), (2) bekezdéseiben (a továbbiakban: Lakástörvény) bekezdésében kapott felhatalmazás alapján az önkormányzat tulajdonában álló lakások bérletéről és elidegenítéséről szóló 24/2009. (XII. 23.) rendeletének (a továbbiakban: Rendelet) módosítására a következőket rendeli el.

1. §

A Rendelet 1. számú mellékletéből törlésre kerül az alábbi szövegrész:

        „

	19.
	Honvéd u. 45/1.
	2523
	24/1
	48 m2
	szociális
	

	20.
	Honvéd u. 45/2.
	2523
	24/2
	48 m2
	szociális
	 „


2. §
A Rendelet 2. számú melléklete a következőkkel egészül ki:

        „

	38.
	Honvéd u. 45/1.
	2523
	24/1
	48 m2
	piaci
	

	39.
	Honvéd u. 45/2.
	2523
	24/2
	48 m2
	piaci
	 „


3. §
 (1) Jelen rendelet 2012. május 31-én lép hatályba, a rendelkezéseit ettől az időponttól a lakásgazdálkodással összefüggő feladatok végrehajtása során kell alkalmazni.

(2) Ez a rendelet 2012. június 1. napján hatályát veszti.

8. napirendi pont
Átfogó értékelés a helyi önkormányzat gyermekjóléti és gyermekvédelmi feladatainak ellátásáról

(A 6. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Humánpolitikai Bizottság határozati javaslatát. 

Pálmai Zoltán képviselőnek feltűnt az értékelésben, hogy a 3 év alatti gyermekek aránya nagyobb, mint a 4-6 év közöttieké, ebből azt valószínűsíti, hogy van utánpótlás az óvodába, a hatéves kori tankötelezettség miatt a létszám talán nem sokban fog változni.
Németh Balázs polgármester – több hozzászólás nem lévén – a gyermekvédelmi és gyermekjóléti tevékenység átfogó értékelésének az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
123/2012. (V. 29.) Bácsalmás v. öh. 

Átfogó értékelés a helyi önkormányzat 
gyermekjóléti és gyermekvédelmi 
feladatainak ellátásáról 
Határozat
Bácsalmás Város Önkormányzatának Képviselő-testülete a 2011. évi gyermekvédelmi és gyermekjóléti tevékenység átfogó értékelését jelen határozat melléklete szerint elfogadja. 

Határidő: azonnal

Felelős: Németh Balázs polgármester 

Operatív felelős: Farkas Zoltánné szoc., egészségügyi és családvédelmi ov. 

A határozatról értesül: 

- kivonattal:
1. Németh Balázs polgármester 



2. dr. Keresztury Monika jegyző



3. Farkas Zoltánné szociális, eü. és családvédelmi osztályvezető 



4. Kozák Gáborné aljegyző, gyámhivatal-vezető 



5. Nyáriné Farkas Orsolya, az Alapszolgáltatási Központ vezetője

- levélben 
1. Bács-Kiskun Megyei Kormányhivatal Szociális és Gyámhivatala

(6000 Kecskemét, Nagykőrősi u. 32.)

A Képviselő-testület nem kér jelentést a határozatban foglaltak végrehajtásáról.
A 123/2012. (V. 29.) Bácsalmás v. öh. számú határozat melléklete a jelen nyílt ülési jegyzőkönyv 2. számú melléklete.
9. napirendi pont
A Bácsalmási Önkormányzati Közszolgáltatási Közhasznú Nonprofit Kft. közhasznúsági jelentése és éves beszámolója
(A 8. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a kft. felügyelő-bizottsága és a Pénzügyi és Fejlesztési Bizottság is elfogadásra javasolja a kft. egyszerűsített éves mérlegbeszámolóját. 
Bailo Amadou képviselő felveti, hogy a pénzügyi bizottsági ülésen parázs vita alakult ki e témakör kapcsán, ketten nem is támogatták a beszámoló elfogadását. Úgy gondolja, hogy a kft. tevékenysége a sokrétű munka miatt átláthatatlan. Nem tudja elfogadni a szántóföldi kukoricatermesztés eredményét. Megkérdezett három bácsalmási növénytermesztőt, akik szerint az előző év rendkívül jó év volt, hektáronként 200 E Ft-os eredményt értek el. A kft. nyereségeként 32 E Ft van feltüntetve hektáronként, ez még a felét sem éri el más gazdálkodók nyereségének, miközben a szántást, a tárcsázást az előző bérlő már elvégezte ezen a földterületen. A beszámolót nem tudja elfogadni.
Németh Balázs polgármester megjegyzi, hogy őt is érdeklik a számok, ezért műhelymunka keretében javasolja megtárgyalni a kft. gazdálkodási eredményét. 
Barta Tiborné Gáll Ágnes, a BÖKK NKft. ügyvezetője kijelenti, hogy a földprogram az ő gazdálkodásuknak csak egy szelete, nem kötődik konkrétan a feladataikhoz. Az előző évben, nagyon kemény munkával ezt az eredményt lehetett elérni e földterületen, amelyhez még hozzájön a területalapú támogatás. Ez a földterület nagyon rossz minőségű. Pontosításként elmondja, hogy a bizottsági ülésen a kft. beszámolójának szavazásakor Bailo Amadou tartózkodott, a bizottság többi tagja igennel szavazott.
Dr. Bakó Mária Lujza képviselő elmondja, hogy a kft. használatában lévő földterületek egy része megfelelő, a másik része rossz minőségű, homokos, nagyon gyomos is volt. A jó minőségű földterületen borsó, vetőmag, a gyengébb földterületen kukorica termesztése történt. Az elmúlt év kimondottan aszályos volt, a homokos területen nem volt jó termés. Az idei évben már jobban tud e területekkel gazdálkodni a kft.
Németh Balázs polgármester kéri, hogy most az éves beszámolóról beszéljenek, a téma részletes áttárgyalására külön megbeszélést javasol.
Bailo Amadou képviselő úgy emlékszik, hogy a beszámolóban 2 M Ft veszteség szerepel. Az általa említett 200 E Ft-os hektáronkénti eredményt olyan földterületen érték el, ahol szintén volt homokos rész. A 200 E Ft-os eredmény átlagérték. A gyenge földön is lehet jó termést elérni, ha mindent megtesznek ennek érdekében. Választ szeretne kapni arra, hogy a növénytermesztéssel kapcsolatos megbeszélésekre miért nem hívták meg őt, miközben a képviselő-testületnek és a bizottságnak is tagja. 
Németh Balázs polgármester megjegyzi, hogy a kft. vállalkozói eredménye szufficites. 
Barta Tiborné Gáll Ágnes, a BÖKK NKft. ügyvezetője kijelenti, hogy a 2011. évi vállalkozói eredményük pozitív, amely nagyrészt a földprogramnak köszönhető. A negatív közhasznú eredményt azzal indokolja, hogy ebben az évben először a szippantó autó lízingdíját nem a felvételkori árfolyamon, hanem a mindenkori december 31-i árfolyamon kell lekönyvelni. A lízingeléskor 151 Ft volt a CHF árfolyama, az előző év december 31-én pedig 255 Ft, ebből adódik 2,3 M Ft többlet. Könyveléstechnikai lépésről van szó, amely a közhasznú eredményt ennyire negatívvá tette. A 2,5 M Ft-ból 2,3 M Ft a szippantó autó lízingdíjából származó mínusz.
Bailo Amadou képviselő szeretné tudni, hogy miért nem hívták meg a megbeszélésekre.

Barta Tiborné Gáll Ágnes, a BÖKK NKft. ügyvezetője kijelenti, hogy ő nem kompetens a válaszadásban, mert ő is egy résztvevője e megbeszéléseknek.

Németh Balázs polgármester kijelenti, hogy a növénytermesztési megbeszélést nem ő hívja össze, de utána fog nézni a képviselő felvetésének. Több hozzászólás nem lévén ismerteti az alábbi határozat szerinti határozati javaslatot, és az elfogadását szavazásra bocsátja.
A képviselő-testület 4 igen szavazattal és 1 ellenszavazattal (Bailo Amadou) a következő határozatot hozza:
124/2012. (V. 29.) Bácsalmás v. öh. 

A Bácsalmási Önkormányzati 

Közszolgáltatási Közhasznú Nonprofit Kft.

közhasznúsági jelentése és éves beszámolója
Határozat

Bácsalmás Város Önkormányzatának Képviselő-testülete a Bácsalmási Önkormányzati Közszolgáltatási Közhasznú Nonprofit Kft. 2011. évi 

· egyszerűsített éves mérlegbeszámolóját, ill. a közhasznú egyszerűsített éves beszámoló mérlegének előírt tagolás szerinti megbontását, 

· az egyszerűsített beszámoló részeként a kiegészítő mellékletet, valamint

· a közhasznúsági jelentést

az előterjesztés szerint elfogadja. 

Határidő: azonnal

Felelős: Németh Balázs polgármester

Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető


4. Bácsalmási Önkormányzati Közszolgáltatási Közhasznú Nkft.

A Képviselő-testület nem kér jelentést a határozatban foglaltak végrehajtásáról.
10. napirendi pont

Tájékoztató a lakosság egészségügyi helyzetéről

(A 9. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. 

Nagy Gábor képviselő 15 óra 10 perckor csatlakozik az üléshez.

Kérdés, észrevétel nem lévén a lakosság egészségügyi helyzetéről szóló tájékoztatókban foglaltak tudomásulvételét szavazásra bocsátja. 

A képviselő-testület 5 igen szavazattal és 1 tartózkodással (Nagy Gábor) az alábbi határozatot hozza:
125/2012. (V. 29.) Bácsalmás v. öh. 

Tájékoztató a lakosság 
egészségügyi helyzetéről 
Határozat
Bácsalmás Város Önkormányzatának Képviselő-testülete a lakosság egészségügyi helyzetéről szóló tájékoztatókban foglaltakat tudomásul veszi.

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Farkas Zoltánné szoc., egészségügyi és családvéd. oszt.vez.



4. dr. Bokros Valéria fogorvos (Bácsalmás, Hősök tere 14.) 



5. dr. Gyöngyösi Ilona gyermek-szakorvos (Bácsalmás, gr.Teleki 12.)


6. dr. Skribanek László háziorvos (Bácsalmás, Hősök tere 6.)



7. KOSZA-MED Kft. (Bácsalmás, gr. Széchenyi u. 75.)



8. Védőnői Szolgálat (Bácsalmás, gr. Teleki J. u. 12.)



9. Kissné dr. Weiszgáber Éva gyermekorvos 

(Bácsalmás, gr. Teleki J. u. 12.)


10. BESZ Kft. (Bácsalmás, Hősök tere 14.)

11. napirendi pont

A KOSZA-MED Kft. foglalkozás-egészségügyi alapellátás működtetésével kapcsolatos kérelme

(A 10. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a bizottsági határozati javaslatokat, amelyeket javasol elfogadni. 
Farkas Zoltánné osztályvezető felhívja a figyelmet arra, hogy az előterjesztésben tévesen szerepel a KOSZA-MED Kft. megnevezése, mert a bt. kft-vé alakult.

Németh Balázs polgármester a bizottsági módosító indítványt szavazásra bocsátja.
A képviselő-testület egyhangúlag (6 igen szavazattal) egyetért a bizottsági módosító indítvánnyal.

Az előterjesztés határozati javaslatának elfogadását – a bizottsági módosító indítvány figyelembevételével – szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:
126/2012. (V. 29.) Bácsalmás v. öh. 

A KOSZA-MED Kft. foglalkozás-

egészségügyi alapellátás működ-

tetésével kapcsolatos kérelme
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a megvalósult „Egészségügyi alapellátáshoz kapcsolódó rendelőintézetek kialakítása Bácsalmáson” DAOP 4.1.1/A-09-2010-0034 projekt utánkövetési időszakának lejártáig (2016. augusztus 26-ig) tulajdonosi hozzájárulását adja ahhoz, hogy a KOSZA-MED Kft. az önkormányzat tulajdonában álló, Bácsalmás, Gr. Széchenyi u. 75. szám alatti rendelőben foglalkozás-egészségügyi alapellátást működtessen, azzal a feltétellel, hogy ezen ellátás bevezetése az ingatlanban működő háziorvosi szolgálatok szabályszerű működését, valamint a háziorvosi szolgáltatás színvonalát nem veszélyeztetheti. 

2.
A Képviselő-testület az 1. pont szerinti pályázat utánkövetési időszakának lejártával visszatér e téma tárgyalására.

Határidő:
1. pontnál: azonnal


2. pontnál: 2016. augusztus 26.

Felelős: Németh Balázs polgármester

Operatív felelős: Farkas Zoltánné szociális, egészségügyi és családvéd. ov. 
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Farkas Zoltánné szoc., eü. és családvéd. osztályvezető



4. Snyehola Gézáné mb. gazdasági osztályvezető



5. KOSZA-MED Kft. (Bácsalmás, Gr. Széchenyi u. 75.)

12. napirendi pont
A Bácsalmás, Szt. János u. 9. szám alatti művelődési ház műszaki állapota

(A 11. sz. feljegyzés a jegyzőkönyv melléklete.)
Németh Balázs polgármester ismerteti a feljegyzés lényegét.
A képviselő-testület tudomásul veszi a bácsalmási művelődési ház állapotfelméréséről készült feljegyzésben foglaltakat.

13. napirendi pont

A Szt. János u. 9. szám alatti, kondicionáló teremként bérbe adott helyiség művelődési házi felújítás alatti működési lehetőségének megvizsgálása

(A 12. sz. tájékoztató a jegyzőkönyv melléklete.)
Németh Balázs polgármester ismerteti a tájékoztató lényegét, hozzátéve, hogy a kondicionáló terem művelődési házi felújítás alatti működése sok bonyodalommal járna. Véleménye szerint nem kellene működnie a felújítás alatt a konditeremnek, ha ez többletköltséget jelent az önkormányzat számára. Elsősorban a kivitelező nyilatkozata számít, e kérdésre a későbbiek folyamán még visszatérnek.
A képviselő-testület tudomásul veszi az elhangzottakat.
14. napirendi pont

Bácsalmás város belterületi csapadékvíz elvezető rendszerének fennmaradási vízjogi engedélyének megszerzésével kapcsolatos szolgalmi jog bejegyzési munkarészek készítése

(A 13. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, valamint a Pénzügyi és Fejlesztési Bizottság határozati javaslatát, majd – kérdés, észrevétel nem lévén – ismerteti az alábbi határozat szerinti határozati javaslatot, melynek elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
127/2012. (V. 29.) Bácsalmás v. öh. 

Bácsalmás város belterületi csapadékvíz 
elvezető rendszerének fennmaradási vízjogi 

engedélyének megszerzésével kapcsolatos 

szolgalmi jog bejegyzési munkarészek készítése
Határozat

1. Bácsalmás Városi Önkormányzat Képviselő-testülete (a továbbiakban: Képviselő-testület) úgy dönt, hogy Bácsalmás város belterületi csapadékvíz elvezető rendszerének fennmaradási/üzemeltetési vízjogi engedélyének megszerzése céljából az engedélyezési eljárás lebonyolításához szükséges szolgalmi jog bejegyzés alapját képező ingatlan-nyilvántartási bejegyzésre alkalmas változási vázrajz, valamint terület-kimutatás elkészítéséhez 352.000,- Ft-ot biztosít a 2012. évi költségvetés pályázatok előfinanszírozási céltartalékának terhére, a munkálatot az Antibont Kft-vel (7150 Bonyhád, Jókai u. 9.) javasolja elvégeztetni. 
2. A Képviselő-testület felhatalmazza Németh Balázs polgármestert a munkák megrendelésére.
3. A Képviselő-testület felkéri dr. Keresztury Monika jegyzőt a szükséges intézkedések megtételére.

Határidő: azonnal

Felelős: Németh Balázs polgármester
Operatív felelős: Kerényi Tamás beruházási ügyintéző
A határozatról értesül: 

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető

4. Kerényi Tamás beruházási ügyintéző

15. napirendi pont

A Bácsalmási Városi Hírek újság támogatása 

(A 14. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Pénzügyi és Fejlesztési Bizottság határozati javaslatát. Időközben számításokat végeztetett, lényegesen olcsóbb, ha saját berkeken belül oldják meg a lakosság tájékoztatását. A vállalkozóval megbeszélik, hogy vagy vállalja továbbra is a városi hírek megjelentetését önkormányzati támogatás nélkül, vagy a későbbiekben ezt maguk igyekeznek megoldani. Kérdés, észrevétel nem lévén a bizottsági határozati javaslat elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
128/2012. (V. 29.) Bácsalmás v. öh. 

A Bácsalmási Városi Hírek újság

támogatásának kérdése
Határozat

Bácsalmás Város Önkormányzatának Képviselő-testülete az Új Bácska Média Kiadónak a havonta megjelenő Bácsalmási Városi Hírek újság támogatására irányuló kérelmét forráshiány miatt elutasítja. 

Határidő: azonnal

Felelős: Németh Balázs polgármester

Operatív felelős: Snyehola Gézáné mb. gazdasági osztályvezető
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető
- levélben:
4. Új Bácska Média Kiadó
16. napirendi pont

Tanuszoda 2012. évi nyári nyitva tartása és a jegyárak megállapítása

(A 15. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a bizottsági határozati javaslatokat. Kérés érkezett hozzá, hogy a nyitva tartás utolsó két órájában szigorúan úszásra lehessen igénybe venni a tanuszodát.
Nagy Gábor képviselő érdeklődik, hogy a strandröplabda-pálya milyen állapotban van. 
Pálmai Zoltán képviselő, a Petőfi VSE elnöke kijelenti, hogy maga a gödör megvan, a PVSE pályázatot nyújtott be nagyobb méretű strandfoci-pálya és strandkézilabda-pálya kialakítására. 

Nagy Gábor képviselő emlékeztet arra, hogy az előző év nyarán szabadabb belépési lehetőséget biztosítottak a tanuszodába, hasonló feltételrendszerben gondolkodhatnának most is, megnyithatnák a hátsó játszótérre a terepet. 

Németh Balázs polgármester kijelenti, hogy az előző évben kialakították a zuhanyzót, a BÖKK Nkft. rendbe tette a területet. Alapvetően a kapu kinyitására és a fű újranyírására lenne szükség, véleménye szerint ennek nincs akadálya. A PVSE-vel tartják a kapcsolatot, a hálótartó vasak, kapuk készen vannak. 
Bailo Amadou képviselő megjegyzi, hogy függőben maradt a kapunyitás, bezárás, átjárás kérdése; erről még egyeztetniük kellene. 

Németh Balázs polgármester kijelenti, hogy megbeszélést fognak tartani e kérdésben.

Nagy Gábor képviselő szerencsésnek tartaná, ha az előző évhez hasonlóan idén nyáron is 300 Ft/alkalom díjért vehetné igénybe a tanuszodát az, aki strandolás jelleggel töltené el a szabadidejét.
Németh Balázs polgármester kérdezi, hogy hogyan lehet ezt különválasztani.

Nagy Gábor képviselő szerint a nyáron, 18.00 óráig nem 300 Ft/óra lehetne a tartamjegy ára, hanem 300 Ft/alkalom. 

Városi Orsolya vagyongazdálkodási ügyintéző kijelenti, hogy ez jelenleg is így működik. Ha egy család meglátogatja a tanuszodát, 1 óra leteltével nem küldik el őket, alkalomszerűen veszik meg a délutáni lakossági nyitva tartásra a 300 Ft-os jegyet, kivéve a 150 Ft-os hétvégi gyerek tartamjegyet. 

Tóth Árpád alpolgármester a határozati javaslat 3. pontjában foglaltakkal nem ért egyet, mert a medencerács mozgatásának úszásoktatáskor van értelme. Nyáron le kell engedni a rácsot, és nem kell mozgatni. Kéri, hogy ne tegyék magukat nevetségessé, ne emeljék polgármesteri feladattá a medencefenék-rács mozgatásának engedélyezését. 
Városi Orsolya vagyongazdálkodási ügyintéző megjegyzi, hogy apró dolgokról van szó, de zökkenések vannak az érdekek ütközéséből.

Bailo Amadou képviselő szerint nem lehet probléma e feladatból, amelyet az alpolgármesternek át lehet adni.
Tóth Árpád alpolgármester kijelenti, a tanuszoda megvalósítása előtt sokszor elhangzott, hogy igény van rá. Ez nincs így. A tanuszoda évi 34 M Ft veszteséggel működik, nem kellene növelniük ezt a veszteséget. Nyáron nincs úszásoktatás, a gyerekeket a szülő viszi az uszodába, vigyázzon ő rá. Minden igényt nem lehet kielégíteni.

Városi Orsolya vagyongazdálkodási ügyintéző megjegyzi, hogy ez az engedélyezés írásos kérelemre indul, egyedi esetekről lehet szó.

Németh Balázs polgármester – több hozzászólás nem lévén – szavazásra bocsátja a módosító indítványát, miszerint keddtől vasárnapig 18.00-20.00 óra között szigorúan úszásra lehet igénybe venni a tanuszodát.

A képviselő-testület egyhangúlag (6 igen szavazattal) egyetért a módosító indítvánnyal.

Az előterjesztés határozati javaslatának az elfogadását – a módosító indítványának figyelembevételével – bocsátja szavazásra.

A képviselő-testület egyhangúlag (6 igen szavazattal) az alábbi határozatot hozza:
129/2012. (V. 29.) Bácsalmás v. öh. 

Tanuszoda 2012. évi nyári nyitva tartása

2012. július 1-jétől 2012. augusztus 31-ig

és a 2012. július 1-jétől érvényes

jegyárak megállapítása
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) az alábbiak szerint fogadja el a Bácsalmási Tanuszoda nyári nyitva tartását:

	Nyári nyitva tartás:

2012. július 1. – 2012. augusztus 31.
	Hétfő:
	Szünnap

	
	Kedd:
	15.00-
	20.00

	
	
	Szerda:
	15.00-
	20.00

	
	
	Csütörtök:
	15.00-
	20.00

	
	
	Péntek:
	15.00-
	20.00

	
	
	Szombat:
	15.00-
	20.00

	
	
	Vasárnap:
	15.00-
	20.00

	
	ezen felül, igény szerint, előzetes bejelentkezés alapján
	

	
	
	

	Keddtől vasárnapig 18.00-20.00 óra között szigorúan úszásra lehet igénybe venni a tanuszodát.

	
	NYITVATARTÁSI NAPOKON 15.00 – 16.00 KÖZÖTT A MEDENCEFENÉK-RÁCS MAGASSÁGA IGÉNY SZERINT KERÜL BEÁLLÍTÁSRA
	


2.
2012. augusztus 31-ét követően, a nyári időszak végével a lakossági időkeret és nyitva tartás visszaáll az egy hetes technikai szünet után a nyári nyitva tartást megelőző rendbe.

3. A Képviselő-testület felhatalmazza Németh Balázs polgármestert, hogy a nyári nyitva tartáson belül átruházott hatáskörben engedélyt adjon a medencefenék-rács mozgatására egyedi kérelem esetén.

4. A Képviselő-testület 2012. július 1-jétől nem kíván változtatni az eddig elfogadott jegyárakon.

Határidő: 2012. június 30.

Felelős: Németh Balázs, polgármester

Operatív felelős: Városi Orsolya vagyongazdálkodási ügyintéző
A határozatról értesül: 

- kivonattal:
1. Németh Balázs, polgármester



2. Dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző

- levélben:
5. Bács-Fürdő Kft. (1136 Budapest, Balzac 17.)

17. napirendi pont
Bérleti jog átruházási kérelem elbírálása
(A 16. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Pénzügyi és Fejlesztési Bizottság határozati javaslatát, majd – kérdés, észrevétel nem lévén – a bizottsági módosító indítványok elfogadását szavazásra bocsátja.
A képviselő-testület egyhangúlag (6 igen szavazattal) egyetért a bizottsági határozati javaslattal. Az előterjesztés I. számú határozati javaslatának az elfogadását – a pénzügyi és fejlesztési bizottsági javaslatok figyelembevételével – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
130/2012. (V. 29.) Bácsalmás v. öh. 

Bérleti jog átruházási kérelem

elbírálása (Szt. János u. 13.)
Határozat

1. Bácsalmás Város Önkormányzatának Képviselő-testület (a továbbiakban: Képviselő-testület) a Négy Évszak Tours Kft. (Tataháza, Rákóczi u. 77.; képviselő: Barta János ügyvezető) részére írásbeli hozzájárulást ad az általa bérelt és működtetett Bácsalmás, Szt. János u. 13. szám alatti lottózó üzlet bérleti jogának a KRISZVIZO Kft. (Baja, Bajnok u. 6/a.; képv.: Kovács Zoltánné ügyvezető) részére történő átruházására 2012. június 1. napjától. A szerződés akkor lép hatályba, ha a Szerencsejáték Zrt-vel megkötésre kerül a működési szerződés.

2.  A Képviselő-testület úgy dönt, hogy a KRISZVIZO Kft-vel (Baja, Bajnok u. 6/a.; képv.: Kovács Zoltánné ügyvezető) az eredeti bérleti szerződés tartalmával megegyező tartalmú, határozott idejű, 2012. december 31-ig szóló bérleti szerződést kell kötni, melyben az új bérlő arról is nyilatkozik, hogy 2012. június 1-jétől minden más, a bérleti szerződésből adódó kötelezettséget átvállal, valamint, hogy a folytatni kívánt tevékenysége végzésére a helyiség alkalmas.

3. A Képviselő-testület elfogadja a Négy Évszak Tours Kft- nek (Tataháza, Rákóczi u. 77., képviselő: Barta János ügyvezető) a Bácsalmás, Szt. János u. 13. szám alatti lottózó üzlethelyiség bérletéről a KRISZVÍZO Kft. javára való lemondását.

4. A Képviselő-testület a Bácsalmás, Szt. János u. 13. szám alatti lottózó bérlésére a KRISZVIZO Kft-vel (Baja, Bajnok u. 6/a., képviselő: Kovács Zoltánné ügyvezető) a vonatkozó bérleti szerződést változatlan feltételekkel köti meg.

Határidő: azonnal

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül: 

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző

- levélben:
5. Négy Évszak Tours Kft. (Tataháza, Rákóczi u. 77.)



6. KRISZVIZO Kft. (Baja, Bajnok u. 6/a.)

18. napirendi pont
Swiss System Akvizíciós Iroda szerződésmódosítási kérelmének megtárgyalása

(A 18. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a bizottsági határozati javaslatokat. Ő is az „A” változatú határozati javaslat elfogadását támogatja. Kérdés, észrevétel nem lévén az előterjesztés határozati javaslata „A” változatának elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
131/2012. (V. 29.) Bácsalmás v. öh. 

Swiss System Akvizíciós Iroda 

szerződésmódosítási kérelmének 

megtárgyalása
Határozat

Bácsalmás Város Önkormányzatának Képviselő-testülete úgy dönt, hogy nem kívánja módosítani a V.R.A.M. Távközlési Rt-vel 2001. augusztus 10-én megkötött bérleti szerződést.

Határidő: azonnal 

Felelős: Németh Balázs polgármester
Operatív felelős: Városi Orsolya vagyongazdálkodási ügyintéző
A határozatról értesül:

- kivonattal:
1. Németh Balázs polgármester


2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző
- levélben:
4. Swiss System Akvizíciós Iroda (1053 Bp., Veres Pálné u. 40.)
19. napirendi pont
Igazgatási szünet elrendelése

(A 19. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, a Jogi és Ügyrendi Bizottság határozati javaslatát, valamint az előterjesztés határozati javaslatát, melynek elfogadását – kérdés, észrevétel nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
132/2012. (V. 29.) Bácsalmás v. öh. 

Bácsalmás Város Polgármesteri 

Hivatalában igazgatási szünet elrendelése
Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) Bácsalmás Város Polgármesteri Hivatalában 2012. december 27., 28., 31. és 2013. január 2., 3., 4. napokra igazgatási szünetet rendel el.

2. A Képviselő-testület felkéri dr. Keresztury Monika jegyzőt, hogy az elrendelt igazgatási szünet kapcsán a szükséges munkaszervezési intézkedéseket tegye meg a zavartalan feladatellátás érdekében.

3. A Képviselő-testület felkéri dr. Keresztury Monika jegyzőt, hogy gondoskodjon az elrendelt igazgatási szünet közzétételéről.

Határidő: értelemszerűen

Felelős: dr. Keresztury Monika jegyző

Operatív felelős: Kozák Gáborné aljegyző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Kozák Gáborné aljegyző

20. napirendi pont

A „Kulturális intézmények részvétele a tanórán kívüli nevelési feladatok ellátásában” TÁMOP 3.2.13-12-1 pályázat benyújtásáról szóló 97/2012. (IV. 24.) Bácsalmás v. öh. számú határozat visszavonása

(A 20. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.

Dr. Keresztury Monika jegyző hozzáfűzi, hogy ilyen esetben van jelentősége a hivatal kérésének, miszerint az esetleges pályázatok előkészítése során mindenkor figyelembe kell venni az SZMSZ előírásait. Ha az intézményvezető alaposan körbejárta volna e témát, akkor nem kellett volna a bizottságoknak és a képviselő-testületnek számtalan alkalommal ezt a kérdést napirendre venni és határozatokat hozni. A felesleges munka elkerülése érdekében kéri a képviselő-testülettől, hogy követelje meg a szükséges paramétereket. 
Németh Balázs polgármester ismerteti az előterjesztés határozati javaslatát, melynek elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
133/2012. (V. 29.) Bácsalmás v. öh. 

A „Kulturális intézmények részvétele a

tanórán kívüli nevelési feladatok ellátásában”

TÁMOP 3.2.13-12/1 pályázat benyújtásáról

szóló 97/2012. (IV. 24.) Bácsalmás v. öh.

számú határozat visszavonása
Határozat

Bácsalmás Város Önkormányzatának Képviselő-testülete a „Kulturális intézmények részvétele a tanórán kívüli nevelési feladatok ellátásában” TÁMOP 3.2.13-12/1 pályázat benyújtásáról szóló 97/2012. (IV. 24.) Bácsalmás v. öh. számú határozatát visszavonja.

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Őry Endre, VM Városi Könyvtár és Közműv. Intézmény mb. ig.
21. napirendi pont

START-munka mintaprogram eszközbeszerzési közbeszerzési eljárásának megindítása
(A 21. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és az előterjesztéshez kapcsolódó határozati javaslatot, melynek elfogadását – kérdés, észrevétel nem lévén –szavazásra bocsátja.

A képviselő-testület egyhangúlag (6 igen szavazattal) a következő határozatot hozza:
134/2012. (V. 29.) Bácsalmás v. öh. 

START-munka mintaprogram

eszközbeszerzési közbeszerzési

eljárásának megindítása
Határozat
Bácsalmás Város Önkormányzatának Képviselő-testülete úgy dönt, hogy a Munkaerő-piaci Alap Közfoglalkoztatás kiadásai 2012. évi előirányzatának terhére indított Start-munka program támogatásából megvalósuló eszközbeszerzés tárgyban a jelen határozat melléklete szerinti közbeszerzési ajánlattételi felhívást és dokumentációt jóváhagyja, a közbeszerzési eljárást az alábbi ajánlattevők bevonásával megindítja:

1. Dorker Kft. 
6500 Baja, Szegedi út 102.

2. AGRÁRUS Bt.
2030 Érd, Festő u. 35/a. I. em. 3. 

3. Ricupero Kft. 
6449 Mélykút, Tanya 232.

4. L+A Kft. 

6449 Mélykút, Rigó u. 4.

5. Forto-car Kft.
6500 Baja, Szegedi u. 90.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Kerényi Tamás beruházási ügyintéző



5. SETODO Kft. (Bácsalmás, Ady E. u. 40.)



6. Barta Tiborné Gáll Ágnes, BÖKK Nkft. üv.

A 134/2012. (V. 29.) Bácsalmás v. öh. számú határozat melléklete a jelen nyílt ülési jegyzőkönyv 3. számú melléklete.
22. napirendi pont

Bácsalmás, Hősök tere 3. szám alatti iroda bérleti szerződésének közös megegyezéssel való megszüntetésére irányuló kérelem megtárgyalása és a helyiség további hasznosításának meghatározása

(A 22. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Pénzügyi és Fejlesztési Bizottság határozati javaslatát, majd az előterjesztés I. számú határozati javaslatának az elfogadását – kérdés, észrevétel nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
135/2012. (V. 29.) Bácsalmás v. öh. 

Bácsalmás, Hősök tere 3. szám alatti iroda

bérleti szerződésének közös megegyezéssel

való megszüntetésére irányuló kérelem 

megtárgyalása és a helyiség további

hasznosításának meghatározása
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) a Felső-Bácska Vidékfejlesztési Nonprofit Kft. kérelmére a jelenleg hatályos helyiségbérleti szerződését 2012. május 31-i határnappal, közös megegyezéssel felmondja.

2.
A Képviselő-testület úgy dönt, hogy él az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009. (XII. 23.) önkormányzati rendelet 3. §. (2) bekezdésében foglalt jogával és felmentést ad a megüresedett nem lakáscélú helyiség esetében a pályáztatás alól, tekintettel arra, hogy a bérbeadásra szánt helyiség forgalmi értéke nem éri el az 5 M Ft összeghatárt.

Határidő: azonnal
Felelős: Tóth Árpád alpolgármester
Operatív felelős: Városi Orsolya vagyongazdálkodási ügyintéző
A határozatról értesül:

- kivonattal:
1. Németh Balázs polgármester



2. Tóth Árpád alpolgármester 


3. dr. Keresztury Monika jegyző



4. Snyehola Gézáné megbízott gazdasági osztályvezető



5. Városi Orsolya vagyongazdálkodási ügyintéző



6. Bácsalmási Önkormányzati Közszolgáltatási Közhasznú Nkft.

- levélben:
7. Felső-Bácska Vidékfejlesztési Nkft. (Bácsalmás, Hősök tere 3.)
Németh Balázs polgármester az előterjesztés II. számú határozati javaslatának az elfogadását bocsátja szavazásra.

A képviselő-testület egyhangúlag (6 igen szavazattal) az alábbi határozatot hozza:
136/2012. (V. 29.) Bácsalmás v. öh. 

Bácsalmás, Hősök tere 3. szám alatti

nem lakás célú helyiség bérbeadását

célzó pályázati kiírás elfogadása
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a kiírásra kerülő, bérbe adást célzó, nem lakás célú pályázat feltételeit az alábbiak szerint fogadja el.

	sorsz.
	természetben cím
	terület (m2 )
	Előző hasznosítási jelleg
	Beadási határidő
	Javasolt minimális bruttó bérleti díj/hó

	6/D.
	Hősök tere 3.
	41,5
	iroda
	2012. 06.20.
	52.780,-


Bérleti időszak: 2012. szeptember 1-jétől 2017. augusztus 31-ig.

A helyiség használatra alkalmas állapotban kerül meghirdetésre.

Pályázati jogosultak köre: bármely magánszemély, szervezet

Pályázat kihirdetésének napja: 2012. június 1.

Pályázat beadásának napja: 2012. június 20.

Pályázat elbírálása: beadást követő PFB ülés és képviselő-testületi ülés.

2.
A Képviselő-testület dr. Keresztury Monika jegyző útján felkéri Bácsalmás Város Önkormányzat Polgármesteri Hivatalának Gazdasági Osztályát a szükséges intézkedések megtételére.

Határidő: azonnal
Felelős: Németh Balázs polgármester
Operatív felelős: Városi Orsolya vagyongazdálkodási ügyintéző
A határozatról értesül:

- kivonattal:
1. Németh Balázs polgármester


2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző
Dr. Keresztury Monika jegyző érdeklődik, hogy a Felső-Bácska Vidékfejlesztési Nkft. mikor fizeti vissza a hiányzó 9 M Ft-ot.
Németh Balázs polgármester kijelenti, hogy a Gazdasági Osztályon is lehet érdeklődni, mert a kft. 4,5 M Ft-ot visszautalt néhány héttel ezelőtt, a fennmaradó összeg 5 M Ft. A kft-nek az elszámolása folyamatosan zajlik, ahogy lehetőség adódik, a fennmaradó összeg visszafizetése meg fog történni. 
Dr. Keresztury Monika jegyző megköszöni a választ.

23. napirendi pont

A járóbeteg-szakellátó intézet nappali kórháza zuhanyzójának kiépítése
(A 23. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. Határozati javaslata a tájékoztató elfogadása, ill. a hivatal felkérése további ügyintézésre, nevezetesen a BESZ Kft-n keresztül konkrét állásfoglalást kellene kérni az ÁNTSZ-től. Ha valóban kizáró ok a zuhanyzó hiánya, akkor a VÁTI-val, szakhatóságokkal kell egyeztetni, terveket kell készíttetni és árajánlatot kell kérni, ezután kerülhet az ügy testület elé, ennél tovább nem tudnak haladni.

Bailo Amadou képviselő érdeklődik, hogy ismert-e a szakrendelő államosításának időpontja.

Németh Balázs polgármester szerint a működési engedély visszavonását nem kockáztathatják meg.
Dr. Keresztury Monika jegyző elmondja, hogy a pályázat és a kivitelezési tervdokumentáció is az ÁNTSZ-szel leegyeztetve készült, akkor még nem kérték a zuhanyzó kialakítását. Rendelkezésükre áll egy ÁNTSZ-ajánlás, jogszabályi változtatást ezzel kapcsolatosan nem tapasztaltak. Tóth Godó Valéria ügyvezetőt az elmúlt héten arra kérte, hogy ha tudomásuk van jogszabályi változásról, juttassák el azt hozzá, ez nem történt meg. Időt kérnének arra, hogy utánanézzenek, valóban előírásról, vagy csak ajánlásról van szó. Van egy listája, amely szerint első körben, január 1-jétől még nem kerül állami tulajdonba a bácsalmási intézet. Célszerűnek tartaná, ha a polgármester vezetői szinten személyesen egyeztetne az ÁNTSZ-szel a zuhanyzó kérdésében.
Németh Balázs polgármester az előterjesztéshez kapcsolódó határozati javaslatot ismerteti.

Bailo Amadou képviselő szerint utána kell járni annak, hogy máshol is megkövetelték a zuhanyzó kialakítását, vagy csak Bácsalmáson.

Farkas Zoltánné osztályvezető kijelenti, hogy a kft. működési engedélye szerint kormányrendelet határozza meg az összes egészségügyi szakterületre vonatkozó minimumfeltételeket. A kúraszerű nappali ellátásra ez kifejezetten nem szerepel, de egy egészségügyi rendeletben az fogalmazódik meg, hogy átmeneti működési engedély adható abban az esetben, ha ezek a minimumfeltételek abban a mindent összefoglaló kormányrendeletben nem jelentek meg, és az átmeneti működési engedély kiadásához szükséges feltételeket az Országos Tisztiorvosi Hivatal az általa felkért országos szakfelügyelők véleménye alapján állapítja meg, melyet közzétesz a honlapján. Ez az ajánlás rendelkezésre áll, ebben a zuhanyzó szerepel, viszont az ÁNTSZ-szel egyeztetett tervek kivitelezése történt meg. 
Tóth Árpád alpolgármester szerint az ÁNTSZ sokszor jogszabályi előírás nélkül támaszt újabb és újabb feltételeket. Ki kellene várni azt, hogy lesz-e tulajdonosváltás. A zuhanyzó kérdését körbe kellene járni, ha jogszabályi előírás a megléte, ki kell alakítani. Az előterjesztés határozati javaslatát támogatja.
Németh Balázs polgármester – több hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
137/2012. (V. 29.) Bácsalmás v. öh. 

A járóbeteg-szakellátó intézet

nappali kórháza zuhanyzójának kiépítése
Határozat

Bácsalmás Város Önkormányzatának Képviselő-testülete úgy dönt, hogy a Bácsalmás, Hősök tere 14. szám alatti szakorvosi rendelőintézet nappali kórház részének hiányzó tusolója kialakításának tárgyában az érintett tervezők, szakhatóságok és támogatást nyújtó szervezet véleményének, valamint a kialakítás pontos költségeinek ismeretében, új előterjesztés készítését követően dönt.

Határidő: következő soros képviselő-testületi ülés

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Kerényi Tamás beruházási ügyintéző



5. BESZ Kft. (Bácsalmás, Hősök tere 14.)

A képviselő-testület 15 óra 53 perctől 16 óra 10 percig szünetet tart, majd a szünetet követően folytatja nyilvános ülési munkáját.
Dr. Tanács Róbert képviselő 15 óra 54 perckor megérkezett az ülésterembe.
24. napirendi pont
Vizuális tájékoztatás a START-munka mintaprogram keretében elvégzett munkákról

(Képek vetítése szóbeli kiegészítéssel.)
Barta Tiborné Gáll Ágnes, a BÖKK Nkft. ügyvezetője elmondja, hogy a 2012-es bácsalmási Start-munka mintaprogram prezentációja dr. Bakó Mária Lujza képviselő ötlete alapján készült. A fényképek az előző héten készültek, a jelenlegi állapotot mutatják. A projektoros vetítés közben a programról elmondja, hogy főfoglalkoztató a BÖKK Nkft. 2012. február 6-tól 2012. április 6-ig 30 fő dolgozott a téli közfoglalkoztatás keretében, jelenleg 155 fő foglalkoztatása történik március 1-jétől december 31-éig. Öt programelemben folyik a foglalkoztatás, fő elem a mezőgazdasági projekt, amelyben 65 fő közfoglalkoztatott vesz részt: növénytermesztésben 55-en, a volt napközi otthon épületének felújításán 15-en dolgoznak. 
A kertészet egész évben folyamatosan munkalehetőséget biztosít a közfoglalkoztatottaknak, évek óta itt állítják elő a zöldfelületekre kiültetendő 16-18 E db palántát, a Start-munka program keretében a zöldségpalántákat is itt nevelik, a palántanevelést követően a fóliaházakban paprikavetőmag előállítása készül, amely a Kecskeméti Zöldségtermesztési Kutató Intézet részére történik. Folyamatban van 2 db 300 m2 felületű vándorfólia beszerzése, a fóliasátrakat a volt gyakorlókert területén fogják elhelyezni, melynek 2 M Ft-os költsége a Start-munka programban tervezett. 
A szántóföldi növénytermesztés fő területe a konyhakertészet, amely a Start-munka program keretében 5,2 hektáron folyik, cél az önkormányzati konyhák alapvető nyersanyaggal történő ellátása. Fehér salátát, a gyakorlókert területén fejes salátát állítanak elő; a temető melletti területen kézi műveléssel sárgarépát, zöldborsót, zöldbabot termesztenek. Burgonyát a Halmos területén, 4,5 hektáron termelnek, ebből 2 hektáron a szociális földprogram, 2,5 hektár területen a Start-munka mintaprogram keretében. A vöröshagymát gyenge minőségű talajon termelik, a céklát szintén kézzel gyomlálták.
A magtermesztés piacorientált árutermelés. A Halmos területén fehér dísznapraforgó magot 2 hektáron; csemegekukoricát szintén 2 hektáron, dísztök vetőmagot közel 1 hektáron, zöldborsó vetőmagot 10 hektáron termelnek. Az őszi Start-programban permetezőgépet szereztek be, a növényvédelmi munkákat saját maguk tudják most már elvégezni. A Nigella egynyári dísznövényt a Rudics utcában, a szennyvíztelep felé vezető útnál, magra termesztik kézi műveléssel, 1-1,5 hektár területen. A Szabadság utca mögötti területen szárazbab vetőmagot termesztenek. A takarmánykukoricát bérműveltetésben termelik 15 hektáron, nagyon gyomos területen. 
A mezőgazdasági projekt részeként történik a volt napközi otthon épületének felújítása, 474 m2 területen, itt savanyító üzem, betonelemgyártó részleg, ill. pihenőhely (amely később szociális bolt is lehet) kialakítása történik meg. 
Egyéb program a közúthálózat javítása, melynek keretében járdafelületeket újítanak fel, ill. a közutak hideg aszfaltozása (kátyúk megszüntetése) történik meg. A belvíz-elvezetési programelem kapcsán az árokmeder kialakítását kézi erővel végzik. Bíznak abban, hogy egy hónapon belül megjön a kistérségi programban tervezett kotró-rakodógép, amellyel lehetőség lesz az árkok gépi munkával való karbantartására. 

Nem kapcsolódik foglalkoztatás a biomassza kazán programhoz, amelyre 3,6 M Ft-ot nyertek, a kazán adagoló része az épületen kívül, maga a biomassza kazán az épületen belül helyezkedik el, a keletkezett ágaprítékot fogják tudni eltüzelni, a napközi épületének a teljes fűtését az új kazánnal tervezik megoldani. 
A biomassza kazán programot segíti a mezőgazdasági földutak rendbetétele. Az önkormányzati utak mentének a takarítása nagyrészt bozótirtásból áll, az összegyűjtött gallyakat fogják ledarálni, és az aprítékkal fognak fűteni. Az ágaprító gépük helyett használt, de a jelenleginél jobb állapotú gépet szereznek be egy hónapon belül, öt település (Kéleshalom gesztorságával) új ág-aprítógépet kap, amelyet közösen használnak majd. 
Az 5. programelem az illegális szemétlerakó helyek megszüntetése, amelynek keretében 20 személy dolgozik bel- és külterületi részeken. A program része a bozótirtás, parlagfű-mentesítés is. 

Németh Balázs polgármester megköszöni a tájékoztatást, sok sikert kíván a további munkához. 

Több nyílt ülési napirendi pont nem lévén kéri, hogy zárt ülésen folytassák a munkájukat. Szünetet rendel el, megköszöni a nyilvános ülési részvételt, elköszön a tévénézőktől, és az ülést 16 óra 25 perckor berekeszti.

K. m. f.


             Németh Balázs


dr. Keresztury Monika


              polgármester                          

  
             jegyző

                                Bailo Amadou

                   Pálmai Zoltán


                                    képviselők, jegyzőkönyv-hitelesítők
1. számú melléklet a Bácsalmás Város Önkormányzatának Képviselő-testülete 12/2012. számú, 2012. május 29-én megtartott nyílt ülésének jegyzőkönyvéhez
Melléklet a 121/2012. (V. 29.) Bácsalmás v. öh. számú határozathoz
365/2011. (XI. 29.)
Bácsalmás Kistérségi Többcélú Társulás Általános Iskolája és Alapfokú Művészetoktatási Intézménye Bácsalmási Vörösmarty Mihály Általános Iskolájának technikai álláshely-összevonásra vonatkozó kérelme
Az intézményben a 2 fő félállású technikai álláshely 2012. május 1-jétől 1 fő félállású technikai álláshellyé átalakításra került.

19/2012. (II. 28.)
Jelentés a lejárt határidejű határozatok végrehajtásáról és a leg-utóbbi testületi ülés óta átruházott hatáskörben hozott döntésekről
74/2012. (IV. 24.)
Jelentés a lejárt határidejű határozatok végrehajtásáról és a leg-utóbbi testületi ülés óta átruházott hatáskörben hozott döntésekről
377/2011. (XI. 29.)
1481 hrsz-on felvett, 7.400 m2 területű, kivett anyaggödör elnevezésű ingatlan értékesítése (1. és 3. pont: vételi ajánlatról döntés a minisztériumi jóváhagyást követően)
Az értékesítést kérővel a tárgyalások folyamatban vannak, mert egy pályázathoz kötött a vételi szándéka.

390/2011. (XII. 20.)
A Képviselő-testület 2012. évi munkatervének és jogalkotási programjának megállapítása (a BÖKK Nkft. közhasznúsági jelentésének és éves beszámolójának beterjesztésére határidő-módosítás a 2012. májusi soros ülésre)
Jelen ülés napirendjén szerepel.

46/2012. (III. 27.)
Sportegyesületek 2012. évi támogatása (3. pont: megállapodás kötése az egyesületekkel)
A tartozásmentes egyesületekkel a megállapodások megkötése megtörtént.

58/2012. (III. 27.)
A gyepmesteri telep területén lévő ingatlanban elszállásolt család más ingatlanban történő elhelyezése

A Polgármesteri Hivatal nem talált a meghatározott anyagi kereten belül megfelelő tanyát, így a belterületen található ingatlanok közül lenne célszerű választani.

62/2012. (IV. 2.)
Hubertus Kft. ajánlatának megtárgyalása (beruházás megváltása a Bácsalmás, Dugonics u. 21. szám alatti ingatlanon – Humán Kft.)

A kft. részére megküldésre került a döntés. A felszámoló elkészítette a megállapodást, mely jelenleg aláírása alatt van.

63/2012. (IV. 2.)
Tulajdonosi hozzájáruló nyilatkozat elfogadása – Magyar Labdarúgó Szövetség – Bácsalmás, 1976/4 hrsz. (további tájékoztatás kérése)
A tulajdonosi elvi támogató nyilatkozat érintettek részére történő átadása megtörtént. A pályázatról részletes tájékoztatás készül a 2012. júniusi soros képviselő-testületi ülésre.

64/2012. (IV. 2.)
BESZ Kft. kérelme általános fenntartói hozzájárulás céljából (döntés elhalasztása)

67/2012. (IV. 18.)
A BESZ Kft. kérelme általános fenntartói hozzájárulás céljából
68/2012. (IV. 18.) 
Tájékoztatás a nappali ellátás elindításáról

Az érintettek határozattal értesültek a képviselő-testületi döntésekről.

71/2012. (IV. 24.)
Bácsalmás Kistérségi Többcélú Társulás módosított társulási megállapodásának jóváhagyása

A Bácsalmás Kistérségi Többcélú Társulás határozattal értesült a képviselő-testületi döntésről.

72/2012. (IV. 24.)
Haszonkölcsön-szerződés megkötése a Bácsalmás Kistérségi Többcélú Társulással

A haszonkölcsön-szerződés aláírása folyamatban van.

73/2012. (IV. 24.)
Bácsalmás Kistérségi Többcélú Társulás Általános Iskolája Alapfokú Művészetoktatási Intézménye magasabb vezetői pályázata

A Bácsalmás Kistérségi Többcélú Társulás határozattal értesült a képviselő-testületi döntésről.

81/2012. (IV. 24.)
Bajavíz Kft. 2011. évi mérlegbeszámolója

A taggyűlésen a képviselő-testületi határozatban foglaltak alapján képviseltem az önkormányzatot.

83/2012. (IV. 24.)
2011. évi közbeszerzési statisztikai jelentés

A közbeszerzési statisztikai jelentést a Közbeszerzési Tanácshoz megküldtük.

85/2012. (IV. 24.)
A Polgármesteri Hivatal alapító okiratának módosítása
86/2012. (IV. 24.)
Az Alapszolgáltatási Központ alapító okiratának módosítása

87/2012. (IV. 24.)
A Hunyadi János Gimnázium és Szakiskola alapító okiratának módosítása
Az alapító okiratok a törzskönyvi változás átvezetéséhez megküldésre kerültek. Az intézmények a módosított alapító okiratokat megkapták.

88/2012. (IV. 24.)
Bácsalmás, Szt. János u. 9. szám alatti művelődési ház bérleti szerződésének meghosszabbítása a Mediterrán Bt-vel (1. pont: a helyiségbérleti szerződés meghosszabbítása és átadás-átvétel, 2. pont: az épület műszaki áttekintése)
1. pont:
A helyiségbérleti szerződés aláírása, valamint az átadás-átvétel időpontjának egyeztetése folyamatban van.

2. pont:
A művelődési ház és konditerem áttekintése megtörtént, a szemléről feljegyzés készült. A presszó részt felületesen lehetett csak áttekinteni a folyamatban lévő kiköltözési munkák miatt, figyelemmel, hogy az átadás még nem bonyolódott le, a részletes áttekintés csak azt követően történhet meg. 

89/2012. (IV. 24.)
Bácsalmás, Szt. János u. 9. szám alatti művelődési ház bérleti szerződésének meghosszabbítása (Kertész Ágnes Mária) (1. pont: a bérleti szerződés meghosszabbítása, 2. pont: testépítő terem felújítás alatti működési lehetőségének megvizsgálása)
1. pont:
A helyiségbérleti szerződés aláírás alatt van.

2. pont:
A vizsgálat folyamatban van, e témában előterjesztés készül a jelen ülésre.

90/2012. (IV. 24.)
Dekor Dent Implant Fogászati és Szájsebészeti Bt. kérelme

Az eszközhasználati megállapodás aláírása folyamatban van.

92/2012. (IV. 24.)
A Joker-Magnum Pénznyerő Automata Üzemeltető Kft. tulajdonosi hozzájárulás iránti kérelme

A határozat közlése megtörtént.

93/2012. (IV. 24.)
Petőfi Városi Sportegyesület részére kamatmentes kölcsön biztosításáról szóló 55/2012. (III: 27.) Bácsalmás v. öh. számú határozat módosítása (a kölcsönszerződés elkészítése)
A kölcsönszerződés aláírása megtörtént. Az inkasszójogot a pénzintézet az önkormányzat javára bejegyezte.

94/2012. (IV. 24.)
Emeltszintű szakrendelő pótmunkáinak forrásbiztosításáról szóló 11/2011. (I. 25.) Bácsalmás v. öh. számú határozat módosítása

A határozatnak megfelelően a kötelezettségvállalás átvezetésre került.

96/2012. (IV. 24.)
Az önhibáján kívül hátrányos helyzetben lévő önkormányzatok 2012. évi támogatására vonatkozó igény benyújtása

A pályázat benyújtása határidőre megtörtént.

97/2012. (IV. 24.)
„Kulturális intézmények részvétele a tanórán kívüli nevelési feladatok ellátásában” TÁMOP 3.2.13-12/1 pályázat benyújtása

A fent megnevezett pályázat nem került beadásra, mert a pályázati kiírás szerint a megvalósítási időszakon felül még öt évig kell biztosítani a kötelezően vállalt feladatok ellátását. A pályázat szerint meghatározott fenntartási időszak olyan hosszú (5 év), hogy az előterjesztés beadásánál az előzetesen programoknál kalkulált eszközigény szintje magasabb lett a vártnál, ennek vállalása az intézmény biztonságos működését veszélyeztette volna, annak fényében, hogy évről-évre csökken a szakmai programokra fordítható költségvetés.
99/2012. (IV. 24.)
Pataki Csaba egyéni vállalkozó részére tulajdonosi hozzájárulás adása az 1041 hrsz alatt felvett közterületen építendő teraszhoz

A tulajdonosi hozzájárulás átadásra került mind a kérelmező, mind az Elsőfokú Építésügyi Hatóság részére.

101/2012. (IV. 24.)
Kistérségi székhely integrált fejlesztése – Tudás és Információs Központ projekthez kapcsolódó projektmenedzsment, közbeszerzési és műszaki ellenőri szolgáltatások beszerzésével kapcsolatos árajánlatok bontása

A szolgáltatókat értesítettük a döntésről, a szerződéskötések folyamatban vannak.

102/2012. (IV. 24.)
Start munkaprogram közbeszerzési tanácsadására árajánlatkérés

Az árajánlatkérés megtörtént.

103/2012. (IV. 24.)
„Bácsalmás kül- és belterületén a szerződést követő 4 évben felmerülő mélyépítési beruházások megvalósítása” tárgyú keret-megállapodásos eljárásban beérkezett ajánlatok értékelése

Az érintetteknek a határozat-kivonatot postán megküldtük.

105/2012. (IV. 24.)
Bácsalmás, Szt. János u. 16. szám alatti ingatlan vezetékelfagyásából adódó tulajdonosi károk

A határozat közlése megtörtént.

2. számú melléklet a Bácsalmás Város Önkormányzatának Képviselő-testülete 12/2012. számú, 2012. május 29-én megtartott nyílt ülésének jegyzőkönyvéhez
Melléklet a 123/2012. (V. 29.) Bácsalmás v. öh. számú határozathoz
Bácsalmás Város Jegyzője







Tárgy: Gyermekjóléti és gyermekvédelmi feladatok








ellátásának átfogó értékelése

A gyermekek védelméről és a gyámügyi igazgatásáról szóló l997. évi XXXI tv. 96. §. (6) bekezdése alapján a helyi önkormányzat a gyermekjóléti és gyermekvédelmi feladatainak ellátásáról minden év május 3l-éig - külön jogszabályban meghatározott tartalommal - átfogó értékelést készít, amelyet a képviselő-testület megtárgyal. Az értékelést meg kell küldeni a Bács-Kiskun Megyei Kormány Hivatal Szociális és Gyámhivatalának. A gyámhivatal az értékelés kézhezvételétől számított 30 napon belül javaslattal élhet a helyi önkormányzat felé. A helyi önkormányzat hatvan napon belül érdemben megvizsgálja a megyei gyámhivatal javaslatait és állásfoglalásáról, intézkedéséről tájékoztatja 

Az értékelés részanyagait képezik: a Jegyző, az Alapszolgáltatási Központ Gyermekjóléti Szolgálata, valamint a városi Gyámhivatal beszámolói.

Demográfiai adatok: 
Bácsalmás város lakóinak száma: 7126 fő, ebből a 18. év alattiak száma: 1229 fő. 

A l8. életév alattiak kor szerinti megoszlása az alábbiak szerint alakult:

3 év    alattiak   
217 fő 

4-6 év  közötti

187 fő

7-l4 év  közötti 
524 fő

l5-l8 év közötti
301 fő

Pénzbeli és természetbeni ellátások: 
Az önkormányzat a Gyvt., valamint helyi rendelet szabályai szerint biztosítja a szociálisan rászorult gyermekek pénzbeli és természetbeni ellátását. Jelentős azoknak a gyermekeknek a száma melyek a település jegyzőének döntése alapján rendszeres gyermekvédelmi kedvezményre jogosultak.  A kedvezményre jogosult gyermekek és fiatal felnőttek évi két alkalommal pénzbeli támogatást is kapnak.  

a./ A rendszeres gyermekvédelmi kedvezményre jogosult gyermek száma 2011. december 3l-én: 513 fő.
a támogatásban részesülő gyermekek kor szerinti megoszlása: 

6 év alattiak 

143 fő

7-l4 év közötti 
221 fő

l5-18 év közötti 
105 fő

l9 év feletti 

 44 fő

A rendszeres gyermekvédelmi kedvezménnyel érintett családok száma: 285

A családok megoszlása a gyermekek száma szerint:

1 gyermekes 

158 család

2 gyermekes

  64 család



3 gyermekes 

  38 család

4-5 gyermekes 
 21 család

6 vagy több gy.
   4 család 

A támogatásban részesítettek megoszlása a családban l főre jutó havi jövedelem alapján: 

/2011. dec. 3l.-i állapot/

-nyugdíjminimum 50 %-át sem éri el:
 79  fő

-nyugdíjminimum 50 %-100 %-a között:     309 fő

- nyugdíjminimum felett


125 fő




b./ rendkívüli gyermekvédelmi támogatásban 2011. évben 276 gyermek részesült, a   felmerült esetek száma: 618  A költségvetési kiadás: 1.242 000,-Ft. 

A kérelem elutasítására nem került sor.  

A rendkívüli gyermekvédelmi támogatást az önkormányzat kivételes esetekben nyújtja természetbeni ellátásként, akkor, ha rendeltetésszerű felhasználása csak ebben a formában biztosítható. 

c.) Az óvodáztatási támogatás a korábban óvodai ellátást igénybe nem vevő, de már óvodáskorú gyermekeket nevelő családokat kívánja ösztönözni az óvodai ellátás igénybevételére, amely döntő fontosságú a korai szocializációban, a társas viselkedés formáinak kialakulásában. A tapasztalatok azt mutatják, hogy az 3-5 éves gyermekek körében –különösen a halmozottan hátrányos helyzetű családok esetében – a gyermekeket csak az utolsó, kötelező óvodai évben íratják be az óvodába, így az óvoda kevéssé tudja kompenzálni az esetleges szocializációs hátrányokat. A jegyző annak a halmozottan hátrányos, rendszeres gyermekvédelmi kedvezményben részesülő gyermeknek a szülője részére, aki három-, illetve négyéves gyermekét beíratta az óvodába és gondoskodik a gyermeke rendszeres óvodába járatásáról évente két alkalommal támogatást folyósít: a beíratás követően 20000 Ft/gyermek, majd esetenként és gyermekenként 10 000 Ft összegben. Halmozottan hátrányos az a gyermek, akinek a  szülei a gyermek három éves koráig legfeljebb az általános iskola 8. iskolai évfolyamát végezték el. Jelenleg 202 halmozottan hátrányos helyzetű gyermeket tartunk nyilván. 

Óvodáztatási támogatásban részesített gyermekek száma 2011-ben: 34 fő (4 éves: 1 fő, 4 éves: 4 fő, 5 éves: 5 fő, 6 éve: 11 fő, 7 éves: 13 fő)

c. A gyermekétkeztetés biztosítása az oktatási- nevelési intézmények keretében történik. 

2011. évben az óvodás gyermek közül   32 fő  50%-os

                                                                89 fő 100 %-os.

                    az  ált. iskolás gyermek közül

                        


     33 fő   50 %-os






    213 fő 100 %-os 

étkezési díjkedvezményben, 382 fő ingyenes tankönyvellátásban részesült.    

Az önkormányzat a védelembe vett gyermekek körében a közétkeztetés  igénybevétele esetén teljes mértékben átvállalja a gyermekek után fizetendő személyi térítési díjat. 

Az önkormányzat által biztosított személyes gondoskodást nyújtó ellátások bemutatása: 

A személyes gondoskodást nyújtó ellátásokat az önkormányzat a gyermekjóléti szolgálat tevékenységén keresztül biztosítja. /részletezve a gyermekjóléti szolgálat beszámolójában./.   

A gyermekek napközbeni ellátása az oktatási-nevelési intézmények szolgáltatásainak igénybevételével történik. 

Jegyzői hatáskörben tett gyámhatósági intézkedések: 

A Gyvt. alapján „ ha a szülő vagy más törvényes képviselő a gyermek veszélyeztetettségét az alapellátások önkéntes igénybevételével megszüntetni nem tudja, vagy nem akarja, de alaposan feltételezhető, hogy segítséggel a gyermek fejlődése a családi környezetben mégis biztosítható, a települési önkormányzat jegyzője a gyermeket védelembe veszi.” A gyermek védelembe vétele a törvényben és végrehajtási rendeletében foglalt kötött eljárási rend szerint történik. A jegyző döntését a hivatal Szociális, Egészségügyi és Családvédelmi Osztálya készíti elő, az osztályon l ügyintéző, kapcsolt munkakörben látja el a feladatot. A védelembe vétellel egyidejűleg a gyermek gondozásának folyamatos segítése és ellátásának megszervezése, a szülői nevelés támogatása érdekében a jegyző a gyermek részére a gyermekjóléti szolgálat családgondozóját rendeli ki és határozatában megállapítja azokat a kötelezettségeket, melyek teljesítésével megszűnhet a gyermek veszélyeztetettsége. A védelembe vétel eredményessége esetén a védelembe vételt a jegyző megszünteti, eredménytelenség esetén a gyermek érdekében a gyermekvédelmi gondoskodás más módját kell választani. 

2011. december 31-i állapot szerint a védelembe vett gyermekek száma 23 fő volt. (10 családot érint).

az év során: 

védelembe vett gyermek 
9 fő
(6 családot érint ) 

védelembe vétel megszűnt:
2 fő esetében ( 2 családot érint) 

A védelembe vétel a megszűntetések esetében tipikus, hogy a gyermekek továbbra is családgondozásban maradnak, un. alapellátásban.  Ezzel egyrészt hatósági intézkedés nélkül is biztosított  a rendszeres gondozói fokozott figyelem és segítségnyújtás,  s ha  ugyanakkor helyzetükben visszaesés tapasztalható rövid időn belül ismételten sor kerülhet hatósági intézkedésre.  

A tanévben 50 tanórát igazolatlanul mulasztó kiskorú esetében az iskola jelzésére a jegyző felfüggesztette az iskoláztatási támogatás szülő részére történő folyósítását, a támogatás célszerű felhasználása eseti gondnok közreműködésével történik. 2011-ben 50 tanórát meghaladó igazolatlan hiányzás miatt 7 gyermek esetében függesztette fel az iskoláztatási támogatás folyósítását a jegyző. 

A kiskorú azonnali intézkedést igénylő, súlyos veszélyeztetettsége esetén a törvény felhatalmazása alapján a jegyző / valamint a törvényben nevesített hatóságok/ jogosult döntést hozni a kiskorú ideiglenes elhelyezéséről. A Gyámhivatal az ideiglenes elhelyezés elrendelésétől számított 30 napon belül

a.)  megszünteti az ideiglenes hatályú elhelyezést, ha annak okai nem állnak fenn, vagy 

b.) elrendeli a gyermek átmeneti vagy tartós nevelésbe vételét, vagy

c.) 60 napon belül pert indít az ideiglenes hatályú elhelyezés fenntartása, vagy megváltoztatása mellett a gyermekelhelyezés megváltoztatása, illetve a szülői felügyelet megszüntetése iránt. 

2011-ben nem került sor kiskorú ideiglenes elhelyezésére.

Városi gyámhivatal hatósági intézkedései, feladatai. 

Az előterjesztés részanyagaként található a gyámhivatal beszámolója.

Ellenőrzések tapasztalatai:
2011. évben külső szerv részéről nem volt ellenőrzés.   

Bűnmegelőzési program gyermekvédelmet érintő pontjainak bemutatása: 

Kistérségi együttműködésre épülő bűnmegelőzési program készült. A program feladat-kitűzéseinek 3. pontja szerint:

„a családsegítő szolgálatok, gyermekjóléti szolgálatok, gyámhatóságok és szociális munkások, szociális intézmények bevonásával: 

- el kell készíteni a települések bűnmegelőzési, közbiztonsági válságtérképét /védelembe vett, veszélyeztetett gyerekek, elhagyott, magányos, egyedülálló idősek/,

- különös figyelmet kell fordítani a szenvedélybetegségek, a kábítószer-fogyasztás megelőzésére. Növelni kell a rendőrség kábítószer-megelőzésben feladatot ellátó - egészségügyi, oktatási, stb. - szervek, feladatot vállaló civil szervezetek együttműködését /tanórai foglalkozás, tanórán kívüli fórumok./ „ 

2011-ben 2 kiskorú által elkövetett bűncselekményről értesültünk, a kiskorúakat a gyermekjóléti szolgálat alapellátásban gondozza.  

Közlekedési szabályok megsértése miatt 2011-ben rendőrségi jelzés hatóságunkhoz nem érkezett.   

Civil szervezetekkel való együttműködésben ellátott feladatok.

A településen működő civilszervezetek tevékenységük alapján elsősorban az ifjúság sport és szabadidős programjainak szervezéséhez kapcsolódnak. 

Jövőre vonatkozó javaslatok, célok:

- a hatósági munka jó színvonalának megtartása. 
-2012-ben önkormányzatunk a gyermekvédelmi rendszer vonatkozásában helyi intézményfejlesztést nem tervezett.  

- Prevenció erősítése: a hátrányos helyzetű gyermekek szabadidős programjainak növelése, a szülők részére a gyermekeik nevelését támogató ellátásokhoz való hozzájutás segítése. 
Bácsalmás, 2012. május 06. 









Dr. Keresztury Monika 

                                                                                              jegyző megbízásából: 









   Farkas Zoltánné





           Szociális, Egészségügyi és Családvédelmi Osztály vezetője

A Gyermekjóléti Szolgálat szakmai munkájáról szóló 2011 évi beszámoló

A gyermekjóléti szolgáltatás célja:

A gyermekjóléti szolgáltatás a gyermek érdekeit védő speciális, személyes szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

Célcsoportja:

Bácsalmás Város illetékességi területén élő 0-18 év közötti gyermekek és fiatal felnőttek.


A gyermekvédelmi törvény előírása szerint a gyermekjóléti szolgáltatást úgy kell megszervezni, hogy az - szükség esetén – kiterjedjen a településen élő valamennyi gyermekre.


A Gyermekjóléti Szolgálat ellátása nem korlátozódhat a legrosszabb helyzetben lévőkre.

Feladatai:

· A gyermekek családban történő nevelésének elősegítése.

· A gyermekek veszélyeztetettségének megelőzése.

· A már kialakult veszélyeztetettség megszüntetése.

· A családból kiemelt gyermekek visszahelyezésének elősegítéséhez kapcsolódó feladatok

 Az ellátásban részt vevők statisztikai sarokszámai, korra, nemre, családi viszonyaikra nézve:

Fiú:

0-2 éves: 3 fő

3-5 éves: 8 fő

6-13 év: 29 fő

14-17 éves: 13 fő

Összesen: 53 fő

Lány: 

0-2 éves: 6 fő

3-5 éves: 6 fő

6-13 éves: 23 fő

14-17 éves: 14 fő

Összesen: 49 fő

Mindösszesen: 102 fő

Családok száma: 46 család

Ellátás típusa szerinti megoszlás:

Alapellátásban történő gondozás: 53 fő/ 26 család

Védelembe vétel: 21 fő/8 család

Szakellátásban lévő gyermekek utógondozása: 1/ 1család

Ideiglenes hatállyal elhelyezett: 5 fő/ 2 család

Átmeneti nevelt: 22 fő/ 9 család

Összesen: 102 fő/ 46 család

A 2011. évben az új ellátásba kerültek száma, neme, kora, megszűntek vagy más ellátásba kerültek száma, oka:

	Kor


	Nem
	Alap-ellátásba

került
	Védelembe

került
	Alapellátásból

Védelembe

került
	Védelemből

Alapellátásba

került
	Alapellátás

megszűntetése
	Védelembe vétel megszűnése
	Id-ből

Átmeneti nevelésbe
	Id-be

került
	Átmeneti nevelés

megszűnése

	0-5
	Fiú
	3
	0
	0
	0
	4
	0
	2
	1
	0

	
	Lány
	4
	1
	0
	0
	4
	0
	3
	1
	1

	6-13
	Fiú
	9
	2
	0
	1
	3
	0
	1
	2
	0

	
	Lány
	6
	1
	0
	1
	0
	0
	0
	0
	0

	14-18
	Fiú
	5
	0
	2
	0
	1
	2
	0
	1
	2

	
	Lány
	7
	2
	1
	0
	0
	1
	0
	1
	1


Forgalmi napló alapján az igényelt szolgáltatások statisztikai számai a 2011 évre vonatkozóan:

	Sor-szám
	Megnevezés
	Szakmai tevékenységek száma 
	Ellátott gyermekek

	1.
	Információnyújtás
	211
	102

	2.
	Segítő beszélgetés
	458
	102

	3.
	Tanácsadás
	102
	102

	4.
	Hivatalos ügyekben való közreműködés
	534
	137

	5.
	Családlátogatás
	597
	102

	6.
	Közvetítés más szolgáltatásba
	52
	37

	7.
	Első védelembe vételi tárgyaláson való részvétel
	14
	12

	8.
	Felülvizsgálati tárgyaláson való részvételek
	átmeneti és tartós nevelésbe vétel
	9
	17

	9.
	
	védelembe vétel
	5
	10

	10.
	Elhelyezési értekezleten illetve tárgyaláson való részvétel
	2
	2

	11.
	Pszichológiai tanácsadás
	0
	0

	12.
	Jogi tanácsadás
	0
	0

	13.
	Fejlesztőpedagógusi ellátás
	0
	0

	14.
	Konfliktuskezelés
	195
	102

	15.
	Szakmaközi megbeszélés
	8
	--------

	16.
	Esetkonferencia
	0
	0

	17.
	Örökbefogadással kapcsolatos intézkedés
	0
	0

	18.
	Adományozás
	195
	137

	19.
	Szociális válsághelyzetben lévő várandós anya gondozása
	1
	1

	20.
	ÖSSZESEN:
	2383
	863


Együttműködés, team-munka értékelése:

A Gyermekjóléti Szolgálat családgondozói a következő személyekkel, szervezetekkel működtek együtt az elmúlt év folyamán munkájuk során:

- A Szolgálat másik családgondozójával: esetmegbeszélés, közös családlátogatás, egymás helyettesítése 

- A Családsegítő Szolgálat családgondozóival: esetmegbeszélés, esetek átadása, közös szabadidős programok szervezése

- Az Alapszolgáltatási Központ pszichológusával: egyes családok, gyermekek, esetek kapcsán

- Bácsalmás Városi Gyámhivatal: javaslatok megtétele, együttműködés a szakellátott gyermekek családjának gondozása kapcsán, felülvizsgálatokra helyzetértékelés elkészítése, tárgyalásokon való részvétel

- Területi Gyermekvédelmi Szakszolgálat: Javaslatok megtétele, adatlapok megküldése, tárgyalásokon, értekezleteken való részvétel

- Szakellátott gyermekek gondozási helyei: gyermekek meglátogatása, kapcsolattartás az utógondozóval/családgondozóval

- Nevelőszülői tanácsadók: kapcsolattartásban segítségnyújtás

- Nevelőszülők, gyámok: kapcsolattartásban segítségnyújtás

- Jegyzői ügyintéző: javaslattétel, felülvizsgálatokra a megfelelő adatlapok kitöltése és megküldése, tárgyalásokon való részvétel

- Polgármesteri Hivatal Szociális, Egészségügyi és Családvédelmi Osztálya: tájékozódás a segélyezési formákról, nyomtatványok kitöltése, eljuttatása, adott esetben segélyek felvétele

- Jelzőrendszer tagjai: havi esetmegbeszélések, alkalomszerűen esetkonferenciák tartása, éves tanácskozás tartása, közös családlátogatások, jelzések fogadása, megválaszolása

- A településen szabadidős programokat nyújtók: tájékozódás a programokról, azok nyilvántartása, a programokon való részvétel elősegítése

- Egészségügyi szolgáltatást nyújtók: a szolgáltatáshoz való hozzájutás segítése, megszervezése a kliensek számára

- Gyermekjogi képviselő: tanácsok kérése a gyermekek jogainak betartása és betartatása érdekében

- Pártfogó felügyelő: együttműködés a pártfogó felügyelet alatt álló kiskorúak érdekében

A 2011. évben megvalósult szabadidős programok, résztvevők neme, kora:

	Dátum
	Program megnevezése
	Helyszín
	Résztvevők

	2011. január
	Kézműves foglalkozás- 4 db. (Hétfőnként)
	Családsegítő-Gyermekjóléti Szolgálat
	12 fő

	2011. február 
	Kézműves foglalkozás- 4 db. (Hétfőnként)
	Családsegítő-Gyermekjóléti Szolgálat
	12 fő

	2011. március
	Kézműves foglalkozás- 2 db. (Hétfőnként)
	Családsegítő-Gyermekjóléti Szolgálat
	12 fő

	2011. március 03.
	Farsang
	Családsegítő-Gyermekjóléti Szolgálat
	15 fő

	2011. április
	Kézműves foglalkozás- 3 db. (Hétfőnként)
	Családsegítő-Gyermekjóléti Szolgálat
	10 fő

	2011.május
	Kézműves foglalkozás- 5 db. (Hétfőnként)
	Családsegítő-Gyermekjóléti Szolgálat
	15 fő

	2011. május 26.
	Ludas Matyi
	Művelődési Ház
	20 fő

	2011. június
	Kézműves foglalkozás- 3 db.
	Családsegítő-Gyermekjóléti Szolgálat
	12 fő

	2011. június 28.
	Játszóház
	Baja
	18 fő

	2011. július 26-29.
	Tábor
	Családsegítő-Gyermekjóléti Szolgálat
	20 fő

	2011. november 03.
	Játszóház
	Tanyaház
	15 fő

	2011. december 06.
	Mikulás Ünnepség
	Családsegítő-Gyermekjóléti Szolgálat
	20 fő


A részt vevők kora az óvodás korcsoporttól az általános iskolás korosztályig terjedt, a nemek szerinti megoszlásról pedig elmondható, hogy minden rendezvényünkön mindkét nem képviselői megjelentek.

 A 2011-es évben  érkezett igazolatlan iskolai hiányzások számai a következők voltak:

10 órát elérő hiányzásról érkezett jelzések száma: 35

30 órát elérő hiányzásról érkezett jelzések száma: 4

50 órát elérő hiányzásról érkezett jelzések száma: 12

ÖSSZESEN: 51

 2011. évben 7 esetben, kérték fel Szolgálatunkat magántanulói jogviszony véleményezésére.

Utókövetés a gondozott gyermekek esetében rendszeresen történt és történik olyan formában, hogy érdeklődünk az iskolában, hogy a konzultációkon részt vesz-e a magántanuló.

 Az ellátások szerinti dokumentáció vezetése:

A Gyermekjóléti Szolgálat családgondozói a „Gyermekeink védelmében” elnevezésű, úgynevezett „Macis” adatlap-rendszer megfelelő adatlapjait használják munkájuk során.
Alapellátás esetén:

- „T”- Törzslap (gyermekenként)

- „GYSZ-1”- Esetfelvételi lap

- „GYSZ-2”- További fontos információk (gyermekenként)

- „GYSZ-3”- Család-környezet, Környezettanulmány II.

- „GYSZ-3”- Betétlap- Gondozási terv- Helyzetértékelés

(Gondozási terv az ellátás megkezdésekor, helyzetértékelés félévente)

- „GYSZ-4”- Egészségügyi lap (Nem kötelező.)

Védelembe vétel esetén: (a fentieken túl)
- „GYSz-4”- Egészségügyi lap (Itt már kötelező!)
- „GYSZ-5”- Családi/egyéni gondozási nevelési terv védelembe vétel esetén

- „GYSZ-6”- Helyzetértékelés (félévente, évente)

Szakellátott gyermek családjának gondozása esetén:

- „GYSZ-7”- Családi kapcsolatok, családgondozás tervezése nevelésbe vétel esetén

- „GYSZ-8”- Helyzetértékelés (3 év alatti gyermeknél félévente, egyéb esetben évente)

Az ellátás igénybevétele előtt tájékoztatják a gyermeket, szülőt (törvényes képviselőt) az ellátás igénybevételének feltételeiről. A tájékoztatás megtörténtét a szülő (törvényes képviselő) és (amennyiben tud írni) a gyermek is aláírásukkal igazolják.  A gyermeki jogokról szintén minden esetben tájékoztatást nyújtunk, erről is rendelkezünk aláírt átvételi elismervénnyel.

Minden gyermekről vezetjük a Gyvt. 139. §. szerinti nyilvántartó lapot.

A fentieken túl minden család esetében külön átírótömböt vezetünk a találkozásokról. Az átírótömböt a kliens és a családgondozó is aláírják, egy példányát a kliens átveszi. A látogatásokat, illetve a Szolgálatot felkereső kliensekkel kapcsolatos esetkezelést forgalmi naplóban rögzítjük.

Minden családgondozó vezet külön munkanaplót is.

(2012. januártól a TAJ alapú nyilvántartáshoz szükséges „ÚJ NYILVÁNTARTÓ LAP” - ot is vezetjük minden ellátottról.)

Gyermekvédelmi kerekasztal működésének rövid jellemzése: 

A Gyermekjóléti Szolgálat 2012. március 22-én (csütörtökön) du. 13.30 órai kezdettel tartotta meg éves tanácskozását a Gyermekjóléti Szolgálat épületében a 2011-es év munkájáról.

Felkérésünkre írásos tájékoztatót készítettek és címünkre a tanácskozás napjáig elküldték:

· Hunyadi János Gimnázium, Szakiskola és Kollégium ifjúságvédelmi felelőse A Családsegítő Szolgálat családgondozói Bácsalmás Kistérségi Többcélú Társulás Általános Iskolája és Alapfokú Művészetoktatási Intézménye Bácsalmási Vörösmarty Mihály Általános Iskolája gyermekvédelmi felelőse Védőnői Szolgálat 

 (Tanácskozásra hozta: BKTT. Napközi Otthonos Óvodája gyermekvédelmi felelőse)

 A beérkezett és ismertetett beszámolók alapján megállapítható, hogy a jelenlévők a jelzőrendszer működését, a tagok közötti kapcsolattartást, együttműködést megfelelőnek találják.

 Módosító javaslatok, ötletek a következők voltak:

· osztálypénz beadására megoldást találni,

· kollégiumi elhelyezés megoldása,

· tisztálkodási lehetőség biztosítása,

· tetűirtószer biztosítása az Önkormányzat részéről,

· ruhabörzék szervezése,

· játék- és mesekönyv-gyűjtés,

· a jelenleg is működő korrepetálási rendszer fenntartása, bővítése és ehhez pedagógus foglalkoztatása

A tanácskozáson a jelenlévők meghallgathatták László Ilona pszichológus előadását is, melynek címe: Mi mozgatja az agressziót? volt, majd az előadás végén kötetlen beszélgetés alakult ki a részt vevő szakemberek között, az előadó megválaszolta a témával kapcsolatban időközben felmerülő kérdéseket is.

A Gyermekjóléti Szolgálat 2011. évi munkájáról más tájékoztatást közölni nem tudok.

 Kérem beszámolóm szíves tudomásul vételét!

Bácsalmás, 2012-05-10.






Tisztelettel:








                 Nyáriné Farkas Orsolya

intézményvezető

Bácsalmás Városi Gyámhivatal

----------------------------------------------------------------------------------------------------------

Beszámoló 

a Bácsalmás Városi Gyámhivatal 2011. évi működéséről

A gyermekek védelméről és a gyámügyi igazgatásról szóló 1997. évi XXXI. törvény 96.§ (6) bekezdése írja elő a gyermekjóléti és gyermekvédelmi feladatok ellátásáról szóló átfogó értékelés elkészítését. A gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 10. sz. melléklete írja elő e beszámoló tartalmi követelményeit. Ebben került megfogalmazásra az is, hogy a gyámhivatal székhelye szerinti önkormányzat által készített átfogó értékelés tartalmazza a városi gyámhivatal hatósági intézkedéseire, feladataira vonatkozó adatokat is.

A gyámhivatal alapvető feladatkörét 2007. január 1-jétől a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet határozza meg, amely szerint a kijelölt települési önkormányzat polgármesteri hivatalának gyermekvédelmi és gyámügyi ügyintézője önálló feladat- és hatáskörrel rendelkezik.

Illetékességi terület:

A Bácsalmás Városi Gyámhivatal illetékességi területe 2006. január 1-jétől változatlan: Bácsalmás, Bácsszőlős, Csikéria, Katymár, Kunbaja, Madaras, Mátételke, Tataháza.

A gyámhivatal ügyfélfogadása továbbra is igazodik a Polgármesteri Hivatalban lévő ügyfélfogadási rendhez.

Személyi feltételek:

A Városi Gyámhivatal 2010. május 1-jétől a Hatósági Osztály részeként működik. A kizárólag gyámhivatali ügyeket intézők száma 2011. évben 3 fő, mivel a vezető – gyámhivatali hatósági ügyek mellett – más feladatkört is ellát. Valamennyi ügyintéző rendelkezik a munkakör ellátásához szükséges iskolai végzettséggel. 

A Gyámhivatal munkájához kapcsolódóan a Bácsalmás Városi Önkormányzat 2011-ben is 3 hivatásos gondnokot alkalmazott megbízásos jogviszonyban. A hivatásos gondnokok a jogszabályban előírt képzettséggel rendelkeznek. A számukra évente szervezett kötelező továbbképzéseken is részt vettek. Az általuk ellátott gondnokoltak száma 2011-ben 63 fő volt. 

Technikai feltételek:

A Gyámhivatal elhelyezésében változás nem történt. 

A gyámhivatal minden dolgozója rendelkezik megfelelő számítógéppel.

Gyámhivatali hatáskörbe tartozó főbb feladatkörök:

· Ideiglenes hatályú elhelyezés, átmeneti nevelés, tartós nevelés
Ha a gyermek felügyelet nélkül marad vagy testi, értelmi, érzelmi és erkölcsi fejlődését családi környezete vagy önmaga súlyosan veszélyezteti, és emiatt azonnali elhelyezése szükséges, a települési önkormányzat jegyzője,  a gyámhivatal, valamint a rendőrség, az ügyészség, a bíróság és a büntetés-végrehajtási intézet parancsnoksága a gyermeket ideiglenesen a nevelésre alkalmas, azt vállaló különélő szülőnél, más hozzátartozónál, illetve személynél, vagy ha erre nincs lehetőség, akkor nevelőszülőnél, ha erre sincs lehetőség, akkor pedig gyermekotthonban helyezi el. A gyámhivatal az ideiglenes hatályú elhelyezést a jogszabályban meghatározott határidőn belül felülvizsgálja.

2011-ben a gyámhivatal 12 gyermeket (egy hetes, egy hármas és egy kettes testvért) helyezett el ideiglenes hatállyal, hármat gyermekotthonban, hetet nevelőszülőnél és kettőt a különélő szülőnél. A hetes és hármas testvérek elhelyezését az indokolta, hogy szüleik a legelemibb feltételeket sem biztosították számukra, emberi lakhatásra szinte alkalmatlan ingatlanban éltek, elhanyagolt és szörnyű higiéniai viszonyok között. Egy testvérpárt pedig azért kellett a különélő apánál elhelyezni, mert az őket addig nevelő anya gyermekeit hátrahagyva külföldre távozott, elérhetőségét nem adta meg és a gyermekek ügyében sürgős intézkedésekre volt szükség. Végleges elhelyezésük ügyében jelenleg per folyik a bíróságon.

Egyéb szerv (többnyire települési jegyzők) 6 gyermek ideiglenes elhelyezéséről döntött. Az ideiglenes hatályú elhelyezés felülvizsgálatát követően 5 gyermek esetében gyermekelhelyezés tárgyában per folyik a bíróságon, 1 gyermek családba fogadással a testvéréhez került, a többi gyermek esetében a gyermekvédelmi gondoskodás egyéb formáiról (többnyire átmeneti nevelés) született döntés.

A gyámhivatal a gyermeket átmeneti nevelésbe veszi, ha a gyermek fejlődését a családi környezete veszélyezteti, és veszélyeztetettségét az alapellátás keretében biztosított szolgáltatásokkal, valamint a védelembe vétellel nem lehetett megszüntetni, illetve attól eredmény nem várható, továbbá, ha a gyermek megfelelő gondozása a családján belül nem biztosítható.

A tavalyi évben 4 gyermeket vettünk átmeneti nevelésbe. A nevelésbe vétel okai között 2 gyermeknél a szülők elhanyagoló magatartása szerepelt, 2 gyermek esetében sajnos családon belüli bántalmazás, szülő által a gyermekek sérelmére elkövetett bűncselekmény volt az indok. A 4 gyermek közül ketten gyermekotthonba, ketten nevelőszülőhöz kerültek. 

2011-ben 9 gyermek átmeneti nevelésbe vétele szűnt meg, hárman nagykorúvá váltak, egy visszakerült a vér szerinti szülőhöz, öt gyermek pedig tartós nevelésbe került.

A gyámhivatal a gyermeket tartós nevelésbe veszi, ha a szülő(k) felügyeleti jogát a bíróság megszüntette, ha a szülő vagy mindkét szülő elhalálozott és a gyermeknek nincs felügyeletet gyakorló szülője, ha a gyermek ismeretlen szülőktől származik, feltéve, hogy a gyermek neveléséről kirendelt gyám útján nem lehet gondoskodni.

2011-ben 6 gyermek került tartós nevelésbe, minden esetben a bíróság megszüntette a szülők szülői felügyeleti jogát, tekintettel arra, hogy gyermekeikkel több éve nem tartottak kapcsolatot.

· Otthonteremtési támogatás

Otthonteremtési támogatásra jogosult az a fiatal felnőtt, akinek legalább hároméves időtartamú folyamatos – gondozási helyén töltött – nevelésbe vétele a nagykorúvá válásával szűnt meg, és készpénzének, biztosításra vagy más célból lekötött betétjének, vagy ingatlan vagyonának értéke a nagykorúvá válásakor nem haladja meg az öregségi nyugdíj legkisebb összegének hatvanszorosát.

Tavaly 6 fiatal felnőtt részesült 8.399 ezer Ft összegben ebben a támogatási formában, valamennyien ingatlant vásároltak a támogatásból.

· Gyermektartásdíj megelőlegezése

A gyermektartásdíj megelőlegezésének akkor van helye, ha a bíróság a tartásdíjat jogerős határozatában már megállapította, a gyermektartásdíj összegének behajtása átmenetileg lehetetlen, továbbá a gyermeket gondozó szülő vagy más törvényes képviselő nem képes a gyermek részére a szükséges tartást nyújtani, feltéve, hogy a gyermeket gondozó családban az egy főre jutó havi átlagjövedelem nem éri el az öregségi nyugdíj legkisebb összegének kétszeresét. A folyósítás időtartama a feltételek fennállásáig, legfeljebb azonban három évig tart, ami indokolt esetben egy alkalommal meghosszabbítható.

Az elmúlt évben az állam által megelőlegezett gyermektartásdíjban 45 gyermek részesült, összesen 3.569 ezer Ft összegben. 

· Családi jogállás rendezése

A gyámhivatal a gyermek családi jogállásának rendezése során teljes hatályú apai elismerő nyilatkozatot vesz fel, képzelt apa adatait állapítja meg, illetve hozzájárulhat apaság megállapítása, valamint apaság vélelmének megdöntése iránti per megindításához. 

2011-ben a gyámhivatalnál 5 gyermek családi jogállása rendeződött teljes hatályú apai elismerő nyilatkozattal (2 esetben az anya kiskorú volt), 7 gyermeké képzelt apa megállapításával, 1 gyermek esetében pedig apaság bírósági megállapításával. 1 esetben járultunk hozzá apaság megállapítása iránti per megindításához.

· Örökbefogadás

Az örökbefogadás előtti eljárás során a gyámhivatal azt vizsgálja, hogy az örökbe fogadni szándékozó személy alkalmas-e gyermek örökbefogadására. Amennyiben a lefolytatott eljárás alapján személyisége és körülményei megfelelnek, határozatban állapítjuk meg az alkalmasságot, amely változatlan feltételek esetén 2 évig érvényes.

Tavaly egy házaspár örökbefogadásra való alkalmasságát állapította meg a gyámhivatal.

Az örökbefogadás során az örökbefogadott mind az örökbefogadóval, mind annak rokonaival szemben az örökbefogadó gyermekének jogállásába lép, a vér szerinti családi jogállásból származó szülői felügyeleti és tartási jogok, valamint kötelezettségek pedig megszűnnek. Az örökbefogadás engedélyezése a gyámhivatal hatásköre.

2011-ben 1 gyermek örökbefogadásának engedélyezése történt meg, melyre a szülő örökbefogadáshoz való hozzájárulását követően került sor az eljárás lefolytatására. 

· Családba fogadás

A szülői felügyeletet gyakorló mindkét szülő, a szülői felügyeletet egyedül gyakorló szülő kérelmére – a különélő másik szülő meghallgatásával –, vagy az átmeneti nevelt gyermek feletti szülői felügyeleti jogot a nevelésbe vétel előtt gyakorló szülő kérelmére – az átmeneti nevelt gyermek gyámjának meghallgatásával – a gyámhivatal hozzájárulhat ahhoz, hogy a szülő egészségi állapota, indokolt távolléte vagy más családi ok miatt a gyermeket a szükséges ideig más, általa megnevezett család átmenetileg befogadja, gondozza és nevelje, feltéve, hogy a családba fogadás a gyermek érdekében áll. A családba fogadót gyámul kell rendelni.

2011-ben 2 gyermek családba fogadásához járultunk hozzá. Egyik esetben a szülők azt kérték, hogy a nagykorú testvér fogadja családjába a gyermeket, tekintettel arra, hogy már hosszú évek óta nála nevelkedett. A másik esetben a szülők szülői felügyelete szünetelt, mivel egyikük kiskorú, a másik pedig büntetés-végrehajtási intézetben tartózkodik, ezért akadályoztatva van szülői felügyeleti jogainak gyakorlásában. 8 gyermeknek viszont megszűnt a családba fogadása, közülük hárman nagykorúvá váltak, öten pedig visszakerültek a szülőkhöz. 

· Kapcsolattartás

A kapcsolattartás célja, hogy a gyermek és a kapcsolattartásra jogosult személyek közötti családi kapcsolatot fenntartsa, továbbá a kapcsolattartásra jogosult szülő a gyermek nevelését, fejlődését folyamatosan figyelemmel kísérje, tőle telhetően segítse. A kapcsolattartást elsősorban egyezség létrehozásával kell rendezni, amennyiben ez nem jön létre, a gyámhivatal – kérelemre – a kapcsolattartás szabályozására határozatot hoz.

A gyámhivatal 12 esetben határozattal szabályozta a kapcsolattartást, ebből 6 alkalommal átmeneti nevelt gyermekről volt szó. 1 esetben született egyezség a szülők között. A kapcsolattartás végrehajtása iránt nem indult eljárás.

· Kiskorú házasságkötésének engedélyezése

A 16. életévét betöltött gyermek a házasságkötés engedélyezése iránt kérelmet nyújthat be a gyámhivatalnál.

2011-ben egy 16 éves lánynak engedélyeztük a házasságkötést.

· Gyámság

A gyámhivatal gyámot rendel, ha gyermek nem áll szülői felügyelet alatt.

2011-ben 6 gyermeknek rendeltünk gyámot. 2 gyermeknek a családba fogadás miatt, 4 gyermeknek nevelésbe vétel miatt volt szükség gyámrendelésre. A Gyámhivatal illetékességi körébe 66 gyámság alatt álló gyermek tartozik, akiknek az esetében évente kell a számadást vagy jelentést benyújtani és azt a Gyámhivatalnak elbírálni.

· Gondnokság
A gyámhivatal annak a személynek, akit a bíróság cselekvőképességet érintő gondnokság alá helyezett gondnokot; akinek az ügyei viteléhez szükséges belátási képesség tartósan, teljes mértékben hiányzik, kivételesen azonnali intézkedést igénylő esetben, ideiglenes gondnokot; akit körülményei adott ügy vitelében akadályoznak (ismeretlen helyen tartózkodik) eseti gondnokot vagy ügygondnokot rendel. Eseti gondnokot kell rendelni akkor is, ha a korlátozottan cselekvőképes vagy cselekvőképtelen személy és törvényes képviselője között érdekellentét áll fenn; ha a szülő a gyermekét nem képviselheti; a különleges szakértelmet igénylő ügyekben. Ezen kívül a gyámhivatal a születendő gyermek jogainak megóvása érdekében a méhmagzat részére gondnokot; továbbá ha a gondnokság alá helyezés indokolt, az érintett személy vagyonának védelme érdekében zárgondnokot rendelhet.

2011-ben a bíróság 10 személyt helyezett gondnokság alá, hivatalunk 33 esetben rendelt ki gondnokot az év folyamán. 27 esetben hivatásos gondnok kirendelésére került sor – gondnokváltás miatt -, 5 esetben hozzátartozó vállalta a gondnoki tisztséget, illetve 1 esetben ideiglenes gondnokra is szükség volt. A Gyámhivatal illetékességi körébe 90 kizáró és 40 korlátozó gondnokság alatt álló személy tartozik. Ezen személyek esetében a gyámság alatt állókhoz hasonlóan évente kell a számadást vagy jelentést benyújtani és azt a Gyámhivatalnak elbírálni.

2011-ben továbbá 23 főnek rendelt a Gyámhivatal eseti-, illetve ügygondnokot saját hatáskörben, illetve egyéb szerv kérésére.
· Vagyonkezelés, szülői, gondnoki jognyilatkozatok jóváhagyása

A gyámhivatal elbírálja és indokolt esetben jóváhagyja a szülő jognyilatkozatát, ha az a gyermeket megillető tartásról történő lemondásra; a gyermeket örökösödési jogviszony alapján megillető jogra vagy kötelezettségre; a külön is visszautasítható vagyontárgyak öröklésének visszautasítására; a gyermek ingatlantulajdonának átruházására vagy bármely módon történő megterhelésére vonatkozik, ide nem értve azt az esetet, amikor az ingatlan ellenérték nélküli megszerzésével egyidejűleg kerül sor haszonélvezet alapítására; a gyermek tulajdonában lévő ingatlanon vagy ingatlantulajdoni hányadon álló felépítmény teljes vagy részleges bontásának engedélyezésére; a gyermek lakásbérleti szerződésének közös megegyezéssel történő megszüntetésére vagy lakáscseréjéhez történő hozzájárulás megszerzésére; a gyermek által kötött tartási vagy életjáradéki szerződésre; a gyermek személyes tulajdonát képező, meghatározott értéket meghaladó mértékű ingó és készpénzvagyonát, illetve vagyoni értékű jogát, értékpapírt, üzletrészt, részvényt érintő jogügyletre; a gyermek beszolgáltatott vagyonára; a gyermek részére ígért vagy adott ajándék visszautasítására; a gyermek ingatlantulajdonát érintő közös tulajdon átruházással történő megszüntetésére vonatkozik.

Ugyancsak a gyámhivatal jóváhagyása szükséges a cselekvőképességet érintő gondnokság alatt álló személy gondnoka jognyilatkozatainak érvényességéhez, ha az a gondnokolt tartására; örökösödési jogviszony alapján megillető jogára vagy kötelezettségére; ingatlan tulajdonának átruházására vagy bármely módon történő megterhelésére vonatkozik, ide nem értve azt az esetet, amikor az ingatlan ellenérték nélküli megszerzésével egyidejűleg haszonélvezet alapítására kerül sor; beszolgáltatott vagyonára; vagyonának mértékétől függően egyéb vagyontárgyára, vagyoni értékű jogára; részvényes esetén meghatározott mértékű kötelezettségvállalására vonatkozik.

2011-ben 9 esetben jártunk el a kiskorúak, illetve gondnokoltak ingatlan tulajdonának eladása ügyében, melyből 1 esetben a kérelem elutasítására került sor. Kiskorúak ingatlanának megterhelése mára már nem jellemző. 2011. december 31-én 68 kiskorú 57.775 ezer Ft, 72 gondnokolt 67.270 ezer Ft gyámhatósági fenntartásos betétállománnyal rendelkezett.

A fent részletezett főbb feladatkörökön túl a gyámhivatal hatáskörébe tartoznak még a szülői felügyeleti joggal kapcsolatos hatáskörök (szülői felügyeleti jog feléledése, gyermek végleges külföldre távozásának jóváhagyása, szülői ház elhagyásának engedélyezése, külföldi tartásdíjjal kapcsolatos ügyek, tanköteles gyerek művészeti, sport-, modell- vagy hirdetési tevékenység keretében történő foglalkoztatásának engedélyezése, stb.); átmeneti nevelés, tartós nevelés rendszeres éves (féléves) felülvizsgálata; utógondozás, utógondozói ellátás megállapítása; gondozási díjfizetés megállapítása és rendszeres felülvizsgálata; nevelési felügyelet elrendelése; eredménytelen védelembe vétel felülvizsgálata; örökbefogadhatónak nyilvánítási eljárás; peres eljárások (gyermekelhelyezés és annak megváltoztatása, szülői felügyelet megszüntetése, gondnokság alá helyezés és annak felülvizsgálata); feljelentés gyermek veszélyeztetése, tartás elmulasztása, illetve a gyermek sérelmére elkövetett bűncselekmény miatt; készpénzvagyon felhasználásának engedélyezése; eseti számadások, eseti gondnoki jelentések elbírálása; kiskorúak, gondnokoltak vagyonának nyilvántartásával kapcsolatos feladatok; távoltartási törvényből eredő feladatok.

Ügyiratforgalmi adatok:

	2011. évben
	Bácsalmás
	Összesen

	átmeneti neveltek száma
	16
	37

	tartós neveltek száma
	2
	6

	gyámoltak száma
	25
	66

	gondnokoltak száma
	37
	120

	vagyonos kiskorúak száma
	84
	212


2011-ben gyámhivatalunk összes ügyiratforgalma 4515 db volt, 536 határozatot és 509 végzést hozott, döntéseink ellen 1 esetben éltek jogorvoslattal, a fellebbezési eljárásban a felettes hatóság a döntésünket helyben hagyta.

Szakmai ellenőrzés:

A Bács-Kiskun Megyei Kormányhivatal Szociális és Gyámhivatala, mint felettes szerv 2011-ben felügyeleti ellenőrzést tartott a Bácsalmás Városi Gyámhivatalnál. Az ellenőrzés során egyrészt a közigazgatási hatósági eljárás és szolgáltatás általános szabályairól szóló 2004. évi CXL. tv. és a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet hatályosulását vizsgálták a gyámhivatali hatáskörök gyakorlása során. Továbbá célvizsgálati szempont volt az ideiglenes hatállyal nevelőszülőnél vagy gyermekotthonban elhelyezett, valamint az átmeneti nevelésbe vett gyermek szülőjével és más hozzátartozójával történő kapcsolattartásának szabályozása, a jogszabály-módosítás hatályosulása; a nevelésbe vett gyermek gondozási helyének változásai, annak okai, a gyermek érdekének, véleményének figyelembe vétele.

Az ellenőrzés eredményeként megállapították, hogy a gyámhivatal mindkét vizsgálati ügykörben a hatályos jogszabályoknak megfelelően járt el, mulasztást, jogszabálysértést nem tapasztaltak.

Bácsalmás, 2012. május 14.


Kozák Gáborné


aljegyző – gyámhivatal-vezető

3. számú melléklet a Bácsalmás Város Önkormányzatának Képviselő-testülete 12/2012. számú, 2012. május 29-én megtartott nyílt ülésének jegyzőkönyvéhez
Melléklet a 134/2012. (V. 29.) Bácsalmás v. öh. számú határozathoz
AJÁNLATKÉRÉSI DOKUMENTÁCIÓ

AJÁNLATKÉRŐ:

Bácsalmás Városi Önkormányzat

6430 Bácsalmás, Gróf Teleki József u. 4-8.

KÖZBESZERZÉS TÁRGYA:

Gépbeszerzés a Start mintaprogram keretében

MELLÉKLETEK
I. AJÁNLATTÉTELI FELHÍVÁS

Hirdetmény közzététele nélküli tárgyalásos közbeszerzési eljárás ajánlattételi felhívása

a Kbt. 122.§ (7) bekezdés a) pontja alapján

1. Az ajánlatkérő hivatalos megnevezése és címe 

Bácsalmás Városi Önkormányzat

6430 Bácsalmás, Gróf Teleki József u. 4-8.

Telefon: +36-79/541-455

Fax: +36-79/541-455

E-mail: polgarmester@bacsalmas.hu
Képviseli: Németh Balázs polgármester

2. A közbeszerzési eljárás fajtája, jogalapja: a Kbt. 122.§ (7) bekezdés a) pontja szerinti hirdetmény közzététele nélküli tárgyalásos eljárás, a becsült érték alapján. 

3. A dokumentáció rendelkezésre bocsátásának módja, határideje, beszerzési helye és pénzügyi feltételei: Az ajánlat benyújtásával kapcsolatos további információkat az ajánlatkérési dokumentáció tartalmazza, melyet ajánlatkérő jelen ajánlattételi felhívással egyidejűleg ajánlattevőknek térítésmentesen megküld.
4. A közbeszerzés tárgya, mennyisége: Árubeszerzés

Gépbeszerzés a Start mintaprogram keretében

Mennyiség:

1. részajánlati kör: 1 db erőgép pótkocsival



       1 db talajmaró



       1 db bakhátkészítő gép

2. részajánlati kör: 1 db ágaprító gép



       1 db  tuskómaró gép

3. részajánlati kör: 2 db platós szállító jármű (kisteherautó)

4. részajánlati kör: 1 db emelőkosaras szerkezet
Az ajánlatkérési dokumentációban részletezettek szerint.

5. A szerződés meghatározása: szállítási szerződés.
6. A szerződés teljesítésének határideje: a szerződéskötéstől számított 30 nap.

7. A teljesítés helye: Bácsalmási Önkormányzati Közszolgáltatási Közhasznú Nonprofit Kft., 6430 Bácsalmás, Bezdán u. 10.

8. Az ellenszolgáltatás teljesítésének feltételei: 

Az ajánlatkérő az ellenértéket a teljesítés Megrendelő által történő igazolását követően kiállított 1 db végszámla ellenében, a Kbt. 130. § (3) bekezdésének megfelelően, az átutalással, forintban egyenlíti ki a számla kézhezvételét követő 30 napon belül.

A számla kifizetés feltétele, hogy a számla jogosultja a kifizetés időpontjában szerepel a köztartozásmentes adózói adatbázisban, vagy „együttes adóigazolást” nyújt be a számla kifizető részére Az adózás rendjéről szóló 2003. évi XCII. törvény 36/A §-a szerint. Az alvállalkozói részére a fenti tájékoztatás kiadása és a kifizetéseknél a jogszabály érvényesítése Ajánlattevő felelőssége. 

Megrendelő pénzügyi késedelme esetén a nyertes ajánlattevőként szerződő felet a Ptk. szerinti késedelmi kamat illeti meg. 

9. Részajánlattételi lehetőség: igen.

1. részajánlati kör: 1 db erőgép pótkocsival



       1 db talajmaró



       1 db bakhátkészítő gép

2. részajánlati kör: 1 db ágaprító gép



       1 db  tuskómaró gép

3. részajánlati kör: 2 db platós szállító jármű (kisteherautó)

4. részajánlati kör: 1 db emelőkosaras szerkezet
10. Többváltozatú ajánlattételre lehetőség: nincs.

11. Az elbírálás szempontja: részenként a legalacsonyabb összegű ellenszolgáltatás.
12. Kizáró okok és igazolási módjai:

Az eljárásban nem lehet ajánlattevő (közös ajánlattétel esetén egyik tag sem), alvállalkozó, és az alkalmasság igazolásában nem vehet részt olyan gazdasági szereplő, akire nézve a Kbt. 56.§ (1) bekezdés k) pontjában, valamint az eljárásban nem lehet ajánlattevő olyan gazdasági szereplő, akivel szemben a Kbt. 56.§ (2) bekezdésében meghatározott kizáró okok bármelyike fennáll. 

A kizáró okok fenn nem állásáról ajánlattevőnek nyilatkoznia kell, továbbá a Kbt. 58.§ (3) bekezdése alapján nyilatkoznia kell, hogy nem vesz igénybe a Kbt. 56.§ (1) bekezdése szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik a Kbt. 56.§ (1) bekezdése szerinti kizáró okok hatálya alá.

A Kbt. 56.§ (1) bekezdés k) pont kc) alpontja tekintetében az ajánlattevő köteles nyilatkozni arról, hogy szabályozott tőzsdén jegyzett társaságnak minősül – e.

Ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani.

Amennyiben a pénzmosásról szóló törvény 3. § r) pontja szerinti tényleges tulajdonos nincsen, az ajánlattevő erre vonatkozó nyilatkozatát köteles benyújtani.

Az ajánlattevő ajánlatában köteles nyilatkozni arról, hogy a szerződés teljesítéséhez nem vesz igénybe a Kbt. 56.§ szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik a Kbt. 56.§ szerinti kizáró okok hatálya alá.
13. A pénzügyi, gazdasági és műszaki, szakmai alkalmasság igazolására kért adatok és tények:

Az ajánlattevőnek és a közbeszerzés értékének tíz százalékát meghaladó mértékben igénybe venni kívánt alvállalkozónak az alábbi igazolásokat illetve nyilatkozatokat kell csatolnia:

Pénzügyi és gazdasági alkalmasság igazolása: 

P/1. Csatolja valamennyi számlavezető pénzintézetétől származó, valamennyi számlára vonatkozó nyilatkozatot a következő tartalommal: számlaszám feltüntetése, mióta vezeti a bankszámlát, 30 napot meghaladó sorban állás volt-e az eljárást megindító felhívás megküldésétől (2012. május 31.) visszaszámított kettő évben.
Műszaki, illetve szakmai alkalmasság igazolása:

M/1. A megajánlott termékek leírása, és fénykép csatolása, melyből megállapítható az M/1. pontban foglalt minimális műszaki feltételek teljesülése.

Alkalmasság minimumkövetelményei:

Pénzügyi és gazdasági alkalmasság minimumkövetelményei:

P/1. Bankszámláin 30 napot meghaladó sorban állás nem volt, az eljárást megindító felhívás megküldésétől (2012. május 31.) visszaszámított kettő évben, attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak. 

Műszaki, illetve szakmai alkalmasság minimumkövetelményei:

M/1. A megajánlott áru műszaki paraméterei megfelelnek a műszaki leírásban meghatározott alábbi minimális követelményeknek:

1. rész:

1 db erőgép pótkocsival


Erőgép:

· Teljesítmény (kW/LE):                       

60/80
· Max.nyomaték
(Nm)



286
· Hengerek száma:



4
· Hajtásmód




4x4
· Üzemanyag tartály térfogata (l)


130
· Névleges fordulatszám(ford/perc)

2200
· Hengerűrtartalom(cm³)



min. 4000
· Sebességváltó:




Mechanikus
· Fokozatok száma előre/hátra:


18/4
· Merevhidas
· Fékberendezés:




száraz tárcsafék
· Hidraulika emelőképesség (kg):

min. 3000
· Max nyomás (bar)



200
· Megengedett legnagyobb össztömeg (kg):
4700
· Vontatható össztömeg (kg):


18000
· Tartozék: 3 db kihelyezett szeleppár

· ACW pótkocsi húzó

Pótkocsi:

· Használt,jó műszaki állapotú

· Egytengelyes

· Merev rugózás

· billenthető

1 db talajmaró

· Hosszúság:


 min. 900 mm

· Szélesség:


 min. 1700 mm

· Magasság:


 max. 1100 mm

· Maróhenger átmérő:

 min. 400 mm

· Művelési mélység:

 min. 130 mm

· Művelési szélesség:

 min. 1500 mm

· Tömeg:


 min. 200 kg

· Erőgépigény:


 25 Le

1 db bakhátkészítő gép

· Ágyáskészítés, tömörítés, fóliafektetés

· Hosszúság (cm) min. 250

· Szélesség (cm) min. 200

· Magasság (cm) max. 140

· Súly (kg) max. 600

· Teljesítmény igény (LE) 50

· Ágyás magasság (cm) 10-30

· Felső proﬁl szélesség (cm) 40-90

· Fólia max. szélessége (cm) 140

· öntözőcső fektető adapter

· hátsó függesztőszerkezet palántázóhoz

2. rész:

1 db ágaprító gép 

· teljesítmény igény: 70-80 LE

· traktor erőleadó tengelyéről történő meghajtás 

· apríték hosszúsága: maximum 25 mm

· maximális aprítható átmérő: legalább 15 cm

· függesztett, vagy vontatott kivitel

1 db tuskómaró gép 

· teljesítmény-igény: max. 30 LE

· TLT fordulatszám: 540 f/p

· marási szélesség legalább:30 mm

3. rész:

1 db platós szállító jármű (kisteherautó)

· Teljesítmény : minimum 80 LE
· Gyártási év:  2003. vagy annál fiatalabb
· Duplakabinos alváz
· Szállítható személyek száma: 6 fő
· Plató hossza: minimum 250 cm
· Első kerék hajtás
· Jó műszaki állapot

· Műszaki érvényesség minimum 2013. májusig

1 db platós szállító jármű (kisteherautó)

· Teljesítmény: minimum 80 LE
· Gyártási év:  2003. vagy annál fiatalabb
· Duplakabinos alváz
· Szállítható személyek száma: 6 fő
· Plató hossza: minimum 250 cm
· Billenő plató – minimálisan hátra billenő képességgel
· Jó műszaki állapot

· Műszaki érvényesség minimum 2013. májusig

4. rész:

1 db emelőkosaras szerkezet

· Alvázra szerelt emelőkosaras szerelőállvány

· Minimálisan 16 m emelőmagasság

· Minimálisan 180 kg terhelhetőség (2 fő)

· Minimálisan 5 m oldalkinyúlás

· Minimálisan 70x120 cm kosárméret

· Jó műszaki állapot

Ajánlatkérő a 310/2011. (XII. 23.) Korm. rendelet 20.§ (4) bekezdése értelmében tájékoztatja az ajánlattevőket, hogy a a műszaki, illetve szakmai alkalmassági feltételek meghatározásánál az M/1. pont tekintetében az alkalmassági feltételek a minősített ajánlattevők jegyzékéhez képest szigorúbban kerültek meghatározásra.

14. Ajánlattételi határidő: 2012. június 15., 11.00 óra

15. Az ajánlat benyújtásának címe: Bácsalmás Város Polgármesteri Hivatala, 6430 Bácsalmás, Gróf Teleki József u. 4-8., Polgármesteri Titkárság
16. Az ajánlattétel nyelve: magyar

17. Az ajánlatok felbontásának helye, ideje, az ajánlatok felbontásán jelenlétre jogosultak: Bácsalmás Város Polgármesteri Hivatala, 6430 Bácsalmás, Gróf Teleki József u. 4-8., Polgármesteri Titkárság, 2012. június 15., 11.00 óra, a Kbt. 62. § (2) bekezdése szerint.

18. Az ajánlati kötöttség időtartama: az ajánlattételi határidő lejártától számított 30 nap.

19. Ajánlati biztosíték: nincs.

20. Az érintett projektre vonatkozó adatok:

A Munkaerő-piaci Alap Közfoglalkoztatás kiadásai 2012. évi előirányzatának terhére indított Startmunka-program
21. A tárgyalás lefolytatásának menete, alapvető szabályai, a tárgyalás időpontja: A tárgyalások lefolytatására a Kbt. 95. § - 98. §.- ban foglalt rendelkezések az irányadók. Ajánlatkérő két tárgyalási fordulóban, együttesen kíván az ajánlattevőkkel tárgyalni. A tárgyaláson a felek részéről kötelezettségvállalásra jogosult személy vehet részt. A tárgyalás lezárásakor ajánlati kötöttség jön létre. 

A tárgyaláson a felek az ajánlati ár tekintetében egyeztetnek. 

Az ajánlatkérő a tárgyalásról jegyzőkönyvet készít, amit két munkanapon belül az ajánlattevőknek megküld. 

A tárgyalás időpontja: 2012. június 19., 11.00 óra. Helye: Bácsalmás Város Polgármesteri Hivatala, 6430 Bácsalmás, Gróf Teleki József u. 4-8., Polgármesteri Titkárság

22. Egyéb információk:

1. Az ajánlatokat cégszerűen aláírva, 3 példányban (1 eredeti, 2 másolat), zárt csomagolásban, folyamatos lapszámozással, tartalomjegyzékkel ellátva kell elkészíteni, az alábbi követelményeknek megfelelően:
· Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen.

· Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. 

· Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

· Az ajánlatot egy (1) eredeti és két (2) másolati példányban kell beadni, az eredeti ajánlat fedőlapján meg kell jelölni, hogy az az eredeti, továbbá valamint az ajánlattevő cégbejegyzési okmányokban szereplő nevét és székhelyét.  

· Az ajánlatban lévő, dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

· Az ajánlat egyes példányai közötti esetleges eltéréseknél az eredeti példány tartalma a mérvadó. 
· A külső csomagolásra a következőket kell felírni: „Gépbeszerzés a Start mintaprogram keretében” „AJÁNLAT” „Ajánlattevő neve, székhelye”
2. Az ajánlat összeállításának költségei az ajánlattevőt terhelik.

3. Postázási késedelem, vagy egyéb, ajánlattevőn kívüli okból eredő késedelem kockázatát az ajánlattevő viseli.

4. Csatolandó az Ajánlattevő, illetve a 310/ 2011.(XII.23) Korm. rendelet 10. § b.) pontja alkalmazása esetén az Alvállalkozó illetve alkalmasság igazolására igénybe vett szervezet nevében cégjegyzésre jogosult személy(ek) aláírási címpéldánya, vagy a jogi képviselő által készített és ellenjegyzett, a 2006. évi V. törvény 9. § (1) bekezdése szerinti aláírás-mintája. Ha a cégjegyzésre jogosult és a kötelezettségvállaló személye különböző, a kötelezettségvállaló aláírását is tartalmazó legalább teljes bizonyító erejű magánokiratba foglalt meghatalmazás eredeti vagy másolati példányát is csatolni kell. 

5. Az ajánlattevőnek az ajánlatában nyilatkoznia kell a Kbt. 60. § (3) és (5) bekezdésében foglaltakra vonatkozóan. 
6. Az ajánlatban meg kell jelölni:
a) a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni,

b) az ezen részek tekintetében a közbeszerzés értékének tíz százalékát meghaladó mértékben igénybe venni kívánt alvállalkozókat, valamint a közbeszerzésnek azt a százalékos arányát, amelynek teljesítésében a megjelölt alvállalkozók közre fognak működni.

7. Az ajánlatnak tartalmaznia kell az ajánlott termék és tartozékai pontos gyártóját, típusát, és műszaki paramétereit.
8. Az Ajánlatkérő a benyújtott pályázatra tekintettel felhívja az Ajánlattevők figyelmét a Kbt. 40. § (4) bekezdésére.
II. ÚTMUTATÓ AZ AJÁNLATTEVŐK RÉSZÉRE

Ajánlatkérő felhívja ajánlattevők figyelmét arra, hogy a közbeszerzésekről szóló 2011. évi CVIII. törvényt, az ajánlattételi felhívást, és az ajánlatkérési dokumentációt együttesen tanulmányozzák át, ajánlatukat a jogszabályi rendelkezések, és az ajánlatkérő által támasztott szerződéses követelmények, feltételek teljes körű figyelembe vételével készítsék el. Az ajánlatkérési dokumentáció nem mindenben ismétli meg az ajánlattételi felhívásban foglaltakat, az ajánlatkérési dokumentáció az ajánlattételi felhívással együtt kezelendő. Amennyiben az ajánlattételi felhívás és az ajánlatkérési dokumentáció között eltérés adódik, az ajánlattételi felhívás az irányadó.

Ajánlattevőnek viselnie kell az ajánlata elkészítésével, benyújtásával és a közbeszerzési eljárásban való részvételével kapcsolatos összes költséget és kockázatot, kivéve a Kbt. 165.§ (2) bekezdése szerinti eseteket. Ajánlatkérő semmilyen esetben sem visel felelősséget vagy fizetési kötelezettséget a fentiekért, függetlenül az ajánlattételi eljárás folyamatától vagy kimenetelétől.

Az ajánlattétel nyelve a magyar nyelv. A nem magyar nyelvű nyilatkozatok, dokumentumok, stb. esetében az eredeti nyelvű dokumentumot, valamint ezek felelős fordítását is csatolni szükséges az ajánlathoz. A fordítás hitelesítése nem kötelező.

Az ajánlattételi felhívásban és a dokumentációban foglaltaknak nem megfelelő vagy azoktól, illetve a közbeszerzésekről szóló törvény előírásaitól eltérő ajánlat benyújtása az ajánlat érvénytelenségét vagy az ajánlattevő kizárását és a törvény által e tekintetben meghatározott jogkövetkezményeket vonja maga után. Ajánlatkérő külön felhívja az ajánlattevők figyelmét a hamis adatszolgáltatást érintő, a törvényben foglalt jogkövetkezményekre is.

Ajánlatot a jelen ajánlatkérési dokumentáció elfogadásával, a meghatározott formai- és tartalmi követelmények betartásával lehet benyújtani. Az ajánlatnak tartalmaznia kell az ajánlattevő kifejezett nyilatkozatát a felhívás feltételeinek elfogadására, a szerződés teljesítésére a kért ellenszolgáltatás összegére. 

Az ajánlatok kidolgozásának alapját az ajánlattételi felhívás, valamint az ajánlattételi dokumentáció együttesen képezik, amelyek kiegészülnek a helyszíni bejáráson és konzultáción jegyzőkönyvben rögzítettekkel, valamint az ezen kívül kért kiegészítő tájékoztatásra (kérdésekre) adott ajánlatkérői válaszokkal. 

Az ajánlatkérő csak a generál kivitelezést vállaló ajánlattevők ajánlatát veszi figyelembe, mert az ajánlatkérő részfeladatokra nem kíván szerződést kötni.

Felhívjuk az Ajánlattevők figyelmét, hogy az adózás rendjéről szóló 2003. évi XCII. törvény értelmében az alábbi rendelkezések irányadók:

36/A. § 

(1) A közbeszerzések teljesítéséhez kapcsolódóan a közbeszerzésekről szóló törvény (a továbbiakban: Kbt.) szerinti nyertes ajánlattevő és a Kbt. szerinti alvállalkozók közötti szerződések, valamint minden további, a polgári jog szerinti alvállalkozók között megkötött vállalkozási szerződések alapján történő, a havonta nettó módon számított 200 000 forintot meghaladó kifizetésnél a kifizetést teljesítő az igénybe vett alvállalkozónak a teljesítésért - visszatartási kötelezettség nélkül - abban az esetben fizethet, ha

a) az alvállalkozó bemutat, átad vagy megküld a tényleges kifizetés időpontjától számított 30 napnál nem régebbi nemlegesnek minősülő együttes adóigazolást, vagy

b) az alvállalkozó a kifizetés időpontjában szerepel a köztartozásmentes adózói adatbázisban.

Kifizetést teljesítőnek minősül az ajánlattevő, a Kbt. szerinti alvállalkozó, valamint a polgári jog szerinti alvállalkozó.

(2) A közbeszerzések teljesítéséhez kapcsolódóan megkötött mindegyik szerződés esetén a kifizetést teljesítő a szerződésben írásban tájékoztatja az alvállalkozót arról, hogy a szerződés és ennek teljesítése esetén a kifizetés e § hatálya alá esik.

(3) A kifizetést teljesítő a köztartozást mutató együttes adóigazolás átadása, bemutatása vagy megküldése után a köztartozás erejéig visszatartja a kifizetést. Amennyiben az együttes igazolás köztartozást mutat és a kifizetés kötelezettje ennek ellenére elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki. Nem keletkezik a kifizetést teljesítőnek visszatartási kötelezettsége és egyetemleges felelőssége, ha a (2) bekezdés szerinti tájékoztatást mint alvállalkozó nem kapta meg.

(4) Ha az állami adóhatóság a közbeszerzéshez kapcsolódó kifizetés céljából igényelt együttes adóigazolásban köztartozást mutat ki, az adóigazolás kiállításával egyidejűleg a végrehajtás szabályai szerint intézkedik a követelés lefoglalásáról. Az állami adóhatóság az együttes adóigazolásban, a vámhatóság javára feltüntetett köztartozások végrehajtását is közvetlenül foganatosítja és a beszedett tartozásokat követelésarányosan átadja a vámhatóságnak. A kifizetést teljesítő a visszatartás és követelés lefoglalását követően mentesül az egyetemleges felelősség alól. A kifizetést teljesítő a köztartozást meghaladó összegű kifizetést a rá egyébként kötelező fizetési határidőben teljesíti az adóhatóság végrehajtási cselekménye előtt.

(5) Amennyiben az (1)-(3) bekezdések szerinti kifizetés kapcsolt vállalkozások között történik, a közbeszerzések közvetlen megvalósításában részt megrendelő mindegyik kapcsolt vállalkozás egyetemlegesen felel a kifizetés összegéig a kifizetés időpontjában fennálló, azon kapcsolt vállalkozás köztartozásáért, amelynek a kifizetést teljesítették.

(6) Az (1)-(4) bekezdések rendelkezéseit a Kbt. szerinti ajánlatkérő, illetve a nevében eljáró más személy és a nyertes ajánlattevő között létrejött szerződésekre is alkalmazni kell, azzal az eltéréssel, hogy az ajánlatkérőt nem terheli a visszatartási kötelezettség az ajánlattételi vagy a teljesítési biztosítékra, illetőleg az ajánlatkérőnek egyetemleges felelőssége nem keletkezik.

(7) Az együttes adóigazolás annak 30 napos érvényességi idején belül az e § hatálya alá tartozó kifizetéseknél több kifizetést teljesítőnél is felhasználható.

(8) Amennyiben az alvállalkozó a kifizetést teljesítővel szemben fennálló követelését faktorálja (engedményezi), a kifizetést teljesítő abban az esetben fizethet a faktornak (engedményesnek), ha a kifizetés előtt a faktor (engedményes) vagy az alvállalkozó rendelkezésre bocsátja az alvállalkozóra vonatkozó együttes adóigazolást, vagy az alvállalkozó szerepel a köztartozásmentes adózói adatbázisban, ellenkező esetben a kifizetést teljesítő egyetemleges felelőssége és visszatartási kötelezettsége fennáll.

172. §

(17)
Az adózó a közbeszerzések közvetlen megvalósítása érdekében megkötött vállalkozási szerződésekhez kapcsolódó, e törvény 36/A. § (2) bekezdése szerinti tájékoztatási kötelezettségének megsértése esetén, kifizetésenként a kifizetés összegének 20%-áig terjedő mulasztási bírsággal sújtható.

III. AZ AJÁNLAT TÁRGYA, A SZERZŐDÉS IDŐTARTAMA

Jelen közbeszerzés tárgya: Gépbeszerzés a Start mintaprogram keretében szállítási szerződés keretében.

A beszerzendő eszközök részletes elvárt paraméterei:

1. rész:

1 db erőgép pótkocsival


Erőgép:

· Teljesítmény (kW/LE):                       

60/80
· Max.nyomaték
(Nm)



286
· Hengerek száma:



4
· Hajtásmód




4x4
· Üzemanyag tartály térfogata (l)


130
· Névleges fordulatszám(ford/perc)

2200
· Hengerűrtartalom(cm³)



min. 4000
· Sebességváltó:




Mechanikus
· Fokozatok száma előre/hátra:


18/4
· Merevhidas
· Fékberendezés:




száraz tárcsafék
· Hidraulika emelőképesség (kg):

min. 3000
· Max nyomás (bar)



200
· Megengedett legnagyobb össztömeg (kg):
4700
· Vontatható össztömeg (kg):


18000
· Tartozék: 3 db kihelyezett szeleppár

· ACW pótkocsi húzó

Pótkocsi:

· Használt,jó műszaki állapotú

· Egytengelyes

· Merev rugózás

· billenthető

1 db talajmaró

· Hosszúság:


 min. 900 mm

· Szélesség:


 min. 1700 mm

· Magasság:


 max. 1100 mm

· Maróhenger átmérő:

 min. 400 mm

· Művelési mélység:

 min. 130 mm

· Művelési szélesség:

 min. 1500 mm

· Tömeg:


 min. 200 kg

· Erőgépigény:


 25 Le

1 db bakhátkészítő gép

· Ágyáskészítés, tömörítés, fóliafektetés

· Hosszúság (cm) min. 250

· Szélesség (cm) min. 200

· Magasság (cm) max. 140

· Súly (kg) max. 600

· Teljesítmény igény (LE) 50

· Ágyás magasság (cm) 10-30

· Felső proﬁl szélesség (cm) 40-90

· Fólia max. szélessége (cm) 140

· öntözőcső fektető adapter

· hátsó függesztőszerkezet palántázóhoz

2. rész:

1 db ágaprító gép 

· teljesítmény igény: 70-80 LE

· traktor erőleadó tengelyéről történő meghajtás 

· apríték hosszúsága: maximum 25 mm

· maximális aprítható átmérő: legalább 15 cm

· függesztett, vagy vontatott kivitel

1 db tuskómaró gép 

· teljesítmény-igény: max. 30 LE

· TLT fordulatszám: 540 f/p

· marási szélesség legalább:30 mm

3. rész:

1 db platós szállító jármű (kisteherautó)

· Teljesítmény : minimum 80 LE
· Gyártási év:  2003. vagy annál fiatalabb
· Duplakabinos alváz
· Szállítható személyek száma: 6 fő
· Plató hossza: minimum 250 cm
· Első kerék hajtás
· Jó műszaki állapot

· Műszaki érvényesség minimum 2013. májusig

1 db platós szállító jármű (kisteherautó)

· Teljesítmény: minimum 80 LE
· Gyártási év:  2003. vagy annál fiatalabb
· Duplakabinos alváz
· Szállítható személyek száma: 6 fő
· Plató hossza: minimum 250 cm
· Billenő plató – minimálisan hátra billenő képességgel
· Jó műszaki állapot

· Műszaki érvényesség minimum 2013. májusig

4. rész:

1 db emelőkosaras szerkezet

· Alvázra szerelt emelőkosaras szerelőállvány

· Minimálisan 16 m emelőmagasság

· Minimálisan 180 kg terhelhetőség (2 fő)

· Minimálisan 5 m oldalkinyúlás

· Minimálisan 70x120 cm kosárméret

· Jó műszaki állapot

IV. AZ AJÁNLATTEVŐK KÖRE

Ajánlattevők

A Kbt. 4.§ 1. pontja értelmében ajánlattevő: az a gazdasági szereplő, aki (amely) a közbeszerzési eljárásban ajánlatot nyújt be.

Tekintettel arra, hogy jelen közbeszerzési eljárás a Kbt. 122.§ (7) bekezdése alapján kerül lefolytatásra, az eljárásban olyan szervezet vehet részt, amelynek ajánlatkérő ajánlattételi felhívást küldött, és amely az ajánlattételi felhívás és ajánlatkérési dokumentáció feltételrendszere alapján alkalmas, továbbá mikro-, kis- vagy középvállalkozásnak minősülnek vagy költségvetési szervek.

Az ajánlattevő ugyanabban a közbeszerzési eljárásban - részajánlat-tételi lehetőség biztosítása esetén ugyanazon rész tekintetében -

a) nem tehet másik ajánlatot más ajánlattevővel közösen, illetve nem nyújthat be másik részvételi jelentkezést más részvételre jelentkezővel közösen,

b) más ajánlattevő, illetve részvételre jelentkező alvállalkozójaként nem vehet részt,

c) más ajánlatot benyújtó ajánlattevő, illetve más részvételi jelentkezést benyújtó részvételre jelentkező szerződés teljesítésére való alkalmasságát nem igazolhatja [ Kbt. 55. § (5) bekezdés].

Ha egy gazdasági szereplő a közbeszerzés értékének huszonöt százalékát meghaladó mértékben fog közvetlenül részt venni a szerződés - részajánlat-tételi lehetőség biztosítása esetén egy részre vonatkozó szerződés - teljesítésében, akkor nem lehet alvállalkozónak minősíteni, hanem az ajánlatban (részvételi jelentkezésben) és a szerződés teljesítése során közös ajánlattevőként (a közbeszerzési eljárás részvételi szakaszában részvételre jelentkezőként) kell, hogy szerepeljen. Egy gazdasági szereplőnek a szerződés teljesítésében való részvétele arányát az határozza meg, hogy milyen arányban részesül a beszerzés tárgyának általános forgalmi adó nélkül számított ellenértékéből.

Közös ajánlattétel

Több gazdasági szereplő közösen is tehet ajánlatot.

Ez esetben a közös ajánlattevők kötelesek maguk közül egy, a közbeszerzési eljárásban a közös ajánlattevők vagy részvételre jelentkezők nevében eljárni jogosult képviselőt megjelölni.

A közös ajánlattevők, illetve részvételre jelentkezők csoportjának képviseletében tett minden nyilatkozatnak egyértelműen tartalmaznia kell a közös ajánlattevők vagy részvételre jelentkezők megjelölését.

Közös ajánlattétel esetén valamennyi értesítés, a kiegészítő tájékoztatás megadása, a hiánypótlás, a felvilágosítás és indokolás kérése esetében a közös ajánlattevőknek szóló értesítését, tájékoztatását, illetve felhívást a képviselőnek kerül megküldésre.

A közös ajánlattevők a szerződés teljesítéséért az ajánlatkérő felé egyetemlegesen felelnek.

Az egy közös ajánlatot benyújtó gazdasági szereplő(k) személyében az ajánlattételi határidő lejárta után változás nem következhet be.

Alvállalkozók 

Alvállalkozó (Kbt. 4.§ 2.): az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve
a) azon gazdasági szereplőt, amely tevékenységét kizárólagos jog alapján végzi,

b) a szerződés teljesítéséhez igénybe venni kívánt gyártót, forgalmazót, alkatrész- vagy alapanyag szállítót,

c) építési beruházás esetén az építőanyag-szállítót.

FIGYELEM!!!

A Kbt. 67.§ (3) bekezdése értelmében a hiánypótlás keretében nem lehet új gazdasági szereplőt bevonni az eljárásba. 
V. KOMMUNIKÁCIÓ AZ AJÁNLATTÉTELI IDŐSZAK ALATT

Az ajánlati időszak alatt kommunikáció csak magyar nyelven, hivatalos úton levélben vagy telefaxon, illetve e-mailen történhet a következő címre:

SETODO Szolgáltató Kft., 6430 Bácsalmás, Ady Endre u. 40.

Máté Tünde ügyvezető

Tel.: 06-30/2292104

Fax: 06-21/2001515

E-mail: setodokft@gmail.com
VI. AZ AJÁNLAT ELKÉSZÍTÉSE

Az ajánlattevők kizárólagos felelőssége, hogy gondosan megvizsgálják az ajánlatkérési dokumentációt és annak minden kiegészítését, amely az ajánlattételi időszak alatt került kibocsátásra, valamint, hogy megbízható információkat szerezzenek be minden olyan körülmény és kötelezettség vonatkozásában, amely bármilyen módon is befolyásolja az ajánlat természetét vagy mennyiségi jellemzőit vagy a munka kivitelezését abban az esetben, ha az ajánlat elfogadást nyer.

Amennyiben az ajánlattevő nem adja meg az ajánlatkérési dokumentációban kért összes információt, vagy ha a benyújtott ajánlat nem felel meg az ajánlattételi felhívás és az ajánlatkérési dokumentáció feltételeinek, az minden vonatkozásában az ajánlattevő kockázata és az ajánlat érvénytelenségét eredményezheti.

VII. AZ AJÁNLAT NYELVE, IRÁNYADÓ JOG

A szerződéses jog a magyar jog. Az Ajánlattevő által kidolgozott ajánlat (minden mellékletével, és csatolt dokumentumával) és minden, az Ajánlatkérő és az Ajánlattevő között az ajánlattétellel kapcsolatban folytatott levelezés, illetve dokumentum nyelve a magyar nyelv.

VIII. AZ AJÁNLAT FORMÁJA ÉS ALÁÍRÁSA

Az ajánlatokat cégszerűen aláírva, 3 példányban (1 eredeti, 2 másolat), zárt csomagolásban, folyamatos lapszámozással, tartalomjegyzékkel ellátva kell elkészíteni, az alábbi követelményeknek megfelelően:
· Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen.

· Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. 

· Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

· Az ajánlatot egy (1) eredeti és két (2) másolati példányban kell beadni, az eredeti ajánlat fedőlapján meg kell jelölni, hogy az az eredeti, továbbá valamint az ajánlattevő cégbejegyzési okmányokban szereplő nevét és székhelyét.  

· Az ajánlatban lévő, minden – az ajánlattevő vagy alvállalkozó, vagy az alkalmasság igazolásában részt megrendelő gazdasági szereplő által készített – dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. 

· Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

A példányok közötti esetleges különbözőség esetén az "EREDETI" jelzéssel ellátott példány tekintendő a hivatalos és érvényes ajánlatnak. Ilyen megjelölésű ajánlat hiányában Ajánlatkérő a bontási eljáráson választ egy példányt, amelyre rávezeti az „EREDETI” megjelölést, és ezt követően azt a példányt tekinti eredetinek. Az ajánlatban szereplő javítások, betoldások esetén az ajánlat aláírójának, illetve aláíróinak kézjegyükkel kell ellátniuk a javításokat. Az ajánlat címlapján szerepelnie kell az ajánlattevő nevének és székhelyének. Amennyiben több ajánlattevő közösen tesz ajánlatot, a címlapon a közös ajánlattevők nevét, vezetőjét, és tagjait kell feltüntetni.

IX. AZ AJÁNLATOK BENYÚJTÁSÁNAK MÓDJA

Az ajánlatot egyszerű át nem látszó ZÁRT csomagolásban kell beadni, melyen az alábbi szöveget kell feltüntetni:

„Gépbeszerzés a Start mintaprogram keretében”

„AJÁNLAT”

 „Ajánlattevő neve, székhelye”
Az ajánlatokat tartalmazó csomagok átvételéről az ajánlatkérő átvételi elismervényt ad, amennyiben azok nem postai úton kerülnek benyújtásra.

Az ajánlattevő kizárólagos felelőssége, hogy ajánlata megfelelő alakban, példányszámban – írásban és zártan a megadott címre közvetlenül, vagy postai úton – és időben kerüljön benyújtásra. 

A postán feladott ajánlatot az ajánlatkérő csak akkor tekinti határidőn belül benyújtottnak, ha annak kézhezvételére az ajánlattétel határidejéig sor kerül. Az ajánlat, illetve az azzal kapcsolatos postai küldemények elvesztéséből eredő kockázat az ajánlattevőt terheli. 

Amennyiben bármelyik ajánlat az ajánlattételi határidőnél később érkezik meg az ajánlatkérőhöz, úgy azt az ajánlatkérő érvénytelennek nyilvánítja, az eljárásban nem vehet részt.

X. EGYÉB SZERZŐDÉSES FELTÉTELEK, SZERZŐDÉSTERVEZET
Ajánlatkérő a szerződéses feltételeket a jelen dokumentáció részét képező szerződéstervezetben teszi közzé.

SZÁLLÍTÁSI  SZERZŐDÉS

amely  létrejött egyrészről Bácsalmás Városi Önkormányzat (6430 Bácsalmás, Gróf Teleki József u. 4-8., Adószáma: ……………., Pénzforgalmi jelzőszáma: …………………) mint megrendelő (továbbiakban: Megrendelő), 

másrészről a …………………………… (cím: …………………..,  Cg. szám: ………….., Adószám: …………………., képviseli: …………), mint szállító (a továbbiakban: Szállító) között alulírott napon és helyen az alábbiak szerint 

Előzmények

 

Megrendelő …………………… – én közbeszerzési eljárást indított „Gépbeszerzés a Start mintaprogram keretében” tárgyában. A közbeszerzési eljárás ………… részajánlati körének nyertese Szállító lett, így a szerződés megkötésére a Kbt. rendelkezési alapján kerül sor. A közbeszerzési eljárás valamennyi dokumentuma (különös tekintettel az ajánlati felhívás és a dokumentáció rendelkezéseire, valamint a nyertes ajánlat tartalmára) a szerződés alapdokumentumát képezi.

 

1. A szerződés tárgya

 

1 db ……………….. típusú ……………

üzemképes állapotban, a műszaki kiírásnak megfelelően. A gépjármű főbb műszaki paramétereiről az Szállító ajánlatában tájékoztatta a Megrendelőt. 

 

2.         Szerződéses ár és fizetési feltételek

 

Szállítót az 1. pontban megjelölt gép(ek) szerződésszerű átadása esetén nettó ……………… Ft., azaz …………… forint illeti meg.

Szállító az őt megillető díjról számlát a szerződésszerű teljesítésről szóló teljesítés-igazolás kiállítását követően állíthat ki, és nyújthat be Megrendelőhöz. 

 

Az Áfa mértékének meghatározása a mindenkori hatályos jogszabályok alapján történik.

Szerződő felek megállapodnak, hogy a Megrendelő nem fizet előleget Szállítónak a feladat megvalósításához.

 

A Megrendelő a szerződés rendelkezései szerint kiállított számlát a Kbt. 130. § (3) bekezdésének rendelkezései szerint  teljesíti a Szállító   ………………………..sz. bankszámlájára történő átutalással.

Az adózás rendjéről szóló 2003. évi XCII. törvény értelmében Felek az alábbi szabályok maradéktalan betartásában állapodnak meg:

A szerződés és annak teljesítése esetén a kifizetés az adózás rendjéről szóló 2003. évi XCII.  törvény 36/A. §-ának hatálya alá esik. Erre tekintettel a kifizetés feltétele a tényleges kifizetés időpontjától számított 30 napnál nem régebbi nemlegesnek minősülő együttes adóigazolás átadása a számla benyújtásával egyidejűleg vagy az, hogy Szállító szerepel a köztartozásmentes adózói adatbázisban. 
A Kbt. 125.§ (4) bekezdése alapján:

a) Vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 125.§ (5) bekezdése szerinti ügyletekről az ajánlatkérőt haladéktalanul értesíti.

 

3.         Szállítási határidő

 

Az 1. pontban meghatározott gép(ek) leszállításának határideje: a szerződéskötést követő 30 napon belül.

 


Megrendelő – előzetes hozzájárulása esetén – előteljesítést elfogad.

A teljesítés helye: 
Bácsalmási Önkormányzati Közszolgáltatási Közhasznú Nonprofit Kft.



6430 Bácsalmás, Bezdán u. 10.

 

4.         Egyéb rendelkezések

 

 A Szerződésben nem szabályozott kérdésekben a magyar jog, így különösen a Ptk. és a Kbt., valamint a Szerződő Felek jogviszonyára vonatkozó jogszabályok, műszaki előírások és más, egyéb kötelező erejű rendelkezések irányadók.

 

Jelen Szerződést a szerződő felek elolvasás és értelmezés után, mint akaratukkal mindenben megegyezőt cégszerűen, alulírott helyen és napon ….. példányban írták alá. 

  

Bácsalmás, 2012. ………….. hó …. nap

___________________________


____________________________



       Megrendelő





Szállító

XI. A BENYÚJTANDÓ IGAZOLÁSOK, NYILATKOZATOK JEGYZÉKE

Az ajánlattevő által elkészített ajánlatnak a következőket kell magába foglalnia:

· Tartalomjegyzék 

· Cégszerűen aláírt és kitöltött „Felolvasólap” a mellékelt minta alkalmazásával (1. sz. melléklet)

· Közös ajánlattétel esetén az erről szóló nyilatkozat

· Ajánlattevői nyilatkozat az ajánlattételi felhívás és az ajánlatkérési dokumentáció feltételeinek elfogadásáról, a szerződés teljesítéséről (2. sz. melléklet)

· Nyilatkozat az alvállalkozók és az alkalmasság igazolásában részt megrendelő gazdasági szereplők vonatkozásában (3. sz. melléklet)

· Nyilatkozat a kizáró okok fenn nem állásáról (4. sz. melléklet)

· Pénzintézeti igazolások

· A megajánlott gépek részletes műszaki leírása, fénykép csatolása

· Aláírási címpéldány(ok) másolata

· Az ajánlattevő által fontosnak tartott egyéb dokumentumok

Amennyiben valamely nyilatkozat ajánlattevőre nem vonatkozik, úgy a nemleges tartalmú nyilatkozatot is kérjük becsatolni!

A dokumentáció mellékletét képező igazolás és nyilatkozatminták csak segítő jelleggel, mintaként szolgálnak, Ajánlatkérő elfogad tartalmában megfelelő más formátumú igazolásokat, nyilatkozatokat is.

Bácsalmás, 2012. május 31.

Bácsalmás Városi Önkormányzat

 Ajánlatkérő


Megbízásából:


Dr. Herczeg Ágnes


Hivatalos közbeszerzési tanácsadó
1. számú melléklet

FELOLVASÓLAP

Alulírott, mint a(z) .....…....................................................... (székhely: …..............................) ajánlattevő cégjegyzésre jogosult képviselője, az ajánlattételi felhívás és a dokumentáció részletes áttanulmányozását követően, annak feltételeit elfogadva, az alábbi ajánlatot tesszük a „Gépbeszerzés a Start mintaprogram keretében” tárgyú közbeszerzési eljárás ajánlattételi felhívására:

Cégnév:



Székhely:



Adószám:
…………………………………..

Telefon: 
…………………………………..

Fax:
…………………………………..

E-mail:
…………………………………..

Ügyvezető: ………………..………………..

1. részajánlati kör: 

1 db …….. típusú erőgép pótkocsival: …………………………….....,- Ft+Áfa

1 db …….. típusú talajmaró: ……………………………………….....,- Ft+Áfa

1 db ………típusú bakhátkészítő gép: …………………………….....,- Ft+Áfa

ÖSSZESEN: …………………,- Ft + Áfa

2. részajánlati kör: 

1 db …………….. típusú ágaprító gép: …………………………….....,- Ft+Áfa

1 db …………….. típusú tuskómaró (tuskófúró) gép: …………….......,- Ft+Áfa

ÖSSZESEN: …………………,- Ft + Áfa

3. részajánlati kör: 

2 db ………………. típusú platós szállító jármű (kisteherautó): ….....,- Ft+Áfa

ÖSSZESEN: …………………,- Ft + Áfa

4. részajánlati kör: 

1 db  ……………. típusú emelőkosaras szerkezet: ……………….....,- Ft+Áfa

ÖSSZESEN: …………………,- Ft + Áfa

Kelt: ……………….., 2012. …………… hó …….. nap

…..........................................................

                                                               


          cégszerű aláírás          

2. sz. melléklet

AJÁNLATTÉTELI NYILATKOZAT A KBT. 6
0. § (3) ÉS (5) BEKEZDÉSE SZERINT

Alulírott, mint a(z) ……………………………………… cégjegyzésre jogosult képviselője a Kbt. 60. § (3), (5) bekezdésében foglaltaknak megfelelően ezennel kijelentem, hogy teljesítem az ajánlati felhívás és a dokumentáció feltételeit az általam megajánlott ellenszolgáltatásért, kötelezettséget vállalok a dokumentációban lévő szerződéstervezet megkötésére és teljesítésére, melynek tartalmát megismertem és fenntartások nélkül elfogadom.

Kijelentjük továbbá, hogy cégünk a 2004. évi XXXIV. Tv a kis- és középvállalkozásokról, fejlődésük támogatásáról (Kkvt.) szerint 

mikrovállalkozásnak minősül

kisvállalkozásnak minősül

középvállalkozásnak minősül

nem tartozik a Kkvt. hatálya alá

Kérjük a megfelelő rész aláhúzását!

Kelt: ……………, 2012.  …………….. hó ….. nap

……………………………………….


               cégszerű aláírás
3. sz. melléklet

NYILATKOZAT az alvállalkozók és az alkalmasság igazolásában részt megrendelő gazdasági szereplők vonatkozásában
Alulírott, mint a(z) ……………………………………… cégjegyzésre jogosult képviselője a Kbt. 40. § (1) bekezdése alapján az alábbi nyilatkozatot teszem:
1.) a közbeszerzésnek az a része (részei), amelynek teljesítéséhez az ajánlattevő alvállalkozót kíván igénybe venni, valamint a közbeszerzésnek azt a százalékos arányát, amelynek teljesítésében alvállalkozók közre fognak működni:

………………………….

………………………….

………………………….

2.) Ezen részek tekintetében a közbeszerzés értékének tíz százalékát meghaladó mértékben igénybe venni kívánt alvállalkozók neve, címe, adószáma:

………………………….

………………………….

………………………….

3..) Az alkalmasság igazolásában részt megrendelő gazdasági szereplő (név, cím, igazolni kívánt alkalmassági követelmény megjelölése Kbt. 55.§ (5) bekezdése, valamint a Kbt. 55.§ (6) bekezdése szerint):

	Név
	Cím
	Igazolni kívánt alkalmassági követelmény
	A Kbt. 55.§ (6) bekezdése szerinti jogcím

	
	
	
	

	
	
	
	


4.) Nyilatkozat mellékletei: 

(Kbt. 55.§ (5) - (6) bekezdése szerint csatolandó nyilatkozatok)        

Kelt: ……………, 2012. …………….. hó ….. nap

………………………………….………

cégszerű aláírás

4. sz. melléklet

NYILATKOZAT A KIZÁRÓ OKOK FENN NEM ÁLLÁSÁRÓL

Alulírott, mint a(z) ……………………………………… cégjegyzésre jogosult képviselője az általam képviselt ajánlattevő tekintetében:

1.) Nyilatkozom, hogy nem tartozom a Kbt. 56. § (1) k) pontja és (2) bekezdésének hatálya alá.

2.) Nyilatkozom továbbá a Kbt. 56. § (1) bekezdés k) pont kc) alpontja tekintetében, hogy az általam képviselt ajánlattevő olyan társaságnak minősül,

a) amelyet nem jegyeznek szabályozott tőzsdén

b) amelyet szabályozott tőzsdén jegyeznek

(aláhúzandó)

ha az ajánlattevőt nem jegyzik szabályozott tőzsdén, akkor a pénzmosásról szóló törvény 3. § r) pontja szerint definiált valamennyi tényleges tulajdonos nevének és állandó lakóhelyének bemutatása:

…………………………………………………

…………………………………………………

…………………………………………………

vagy

Nyilatkozom, hogy a pénzmosásról szóló törvény 3. § r) pontja szerinti tényleges tulajdonos nincsen (adott esetben aláhúzandó)

……………………………….

3.) Nyilatkozom továbbá, hogy az ajánlatban megjelölt alvállalkozók és az alkalmasság igazolásában részt megrendelő gazdasági szereplők nem tartoznak a Kbt. 56.§ szerinti kizáró okok hatálya alá.

4.) A Kbt. 58. § (3) bekezdésében foglaltaknak megfelelően nyilatkozom, hogy a szerződés teljesítéséhez nem veszek igénybe az 56. § szerinti kizáró okok hatálya alá eső alvállalkozót.
Kelt: ……………, 2012.  …………….. hó ….. nap

………………………………….………

cégszerű aláírás

A képviselő-testület a 2012. május 29-i zárt ülésén a következő határozatokat hozta meg:

138/2012. (V. 29.) Bácsalmás v. öh. 

A Bácsalmási Önkormányzati Közszolgál-

tatási Közhasznú Nkft. könyvvizsgálói

megbízási szerződésének meghosszabbítása
Határozat

Bácsalmás Város Önkormányzatának Képviselő-testülete támogatja a Bácsalmási Önkormányzati Közszolgáltatási Közhasznú Nonprofit Kft. eddigi könyvvizsgálója, Viszmeg János Andrásné megbízási szerződésének 2015. május 31-ig történő meghosszabbítását.

Határidő: 2012. június 1. 

Felelős: Németh Balázs polgármester 

Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül:

- kivonattal:
1. Németh Balázs polgármester 



2. dr. Keresztury Monika jegyző 



3. Snyehola Gézáné mb. gazdasági osztályvezető 



4. Barta Tiborné Gáll Ágnes BÖKK Nkft. üv.
- levélben: 
Viszmeg János Andrásné 

139/2012. (V. 29.) Bácsalmás v. öh. 

A gyepmesteri telep területén lévő 

ingatlanban elszállásolt család 

más ingatlanban történő elhelyezése
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a jelenleg a Bácsalmás,…………... szám alatti önkormányzati ingatlanban lakó ………………… bérlőnek és családjának a Bácsalmás, Táncsics u. 1/1. szám alatti, 55 m2-es ingatlant jelöli ki új lakhelyül a jelenleg szociális kategóriába sorolt ingatlan szükséglakássá való átminősítésével, tekintettel arra, hogy a gyepmesteri telepet önkormányzati beruházás keretében a jogszabályoknak megfelelően szükséges felújítani.

2.
A Képviselő-testület felkéri dr. Keresztury Monika jegyzőt, hogy a Polgármesteri Hivatal Gazdasági Osztálya útján intézkedjen a Bácsalmás, Táncsics u. 1/1. szám alatti önkormányzati ingatlan rendeltetésszerű állapotba kerüléséhez szükséges felújítási munkálatok elvégzéséről.

3.
A Képviselő-testület a Bácsalmás, Táncsics u. 1/1. szám alatti önkormányzati ingatlannál csak előre fizetős villanyóra felszereltetését támogatja.

4.
A Képviselő-testület a Bácsalmás, Táncsics u. 1/1. szám alatti önkormányzati ingatlan szükséglakássá minősítése kapcsán felkéri dr. Keresztury Monika jegyzőt az önkormányzat tulajdonában álló lakások bérletéről és elidegenítéséről szóló 24/2009. (XII. 23.) számú önkormányzati rendelet módosításának előkészítésére.

5.
A Képviselő-testület dr. Keresztury Monika jegyző útján felhatalmazza a Polgármesteri Hivatal Gazdasági Osztályát, hogy tárgyalásokat kezdeményezzen ………………………… bérlővel a költözés időpontjának meghatározásáról.

Határidő: azonnal 

Felelős:
1. pontnál: Németh Balázs polgármester


2-5. pontoknál: dr. Keresztury Monika jegyző

Operatív felelős: Városi Orsolya vagyongazdálkodási ügyintéző 

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző

- levélben:
1. ……………………… bérlő

140/2012. (V. 29.) Bácsalmás v. öh. 

Sipos Bokros Rózsa lakásbérleti

szerződésének jóváhagyása
Határozat

Bácsalmás Város Önkormányzatának Képviselő-testülete úgy dönt, hogy az előterjesztés szerint (lakásbérleti szerződés, ügyiratszám: 3433/2012) fogadja el Sipos Bokros Rózsa lakásbérleti szerződését.

Határidő: azonnal 

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző
A határozatról értesül:

- kivonattal:
1. Németh Balázs polgármester


2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző
- levélben:
1. Sipos Bokros Rózsa bérlő
141/2012. (V. 29.) Bácsalmás v. öh. 

Az 1481 hrsz-on felvett, 7.400 m2 területű,

kivett anyaggödör elnevezésű ingatlan

hasznosításának kérdése
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) a bácsalmási 1481 hrsz-on felvett, 7.400 m2 területű, kivett anyaggödör elnevezésű ingatlan hasznosításáról további információk beszerzését követően, a következő soros ülésén hoz döntést. 

2.
A Képviselő-testület felkéri dr. Keresztury Monika jegyzőt, nézzen utána annak, hogy van-e lehetőség az 1. pont szerinti területen, a rendezési tervben szereplő, használaton kívüli út kivételére.

Határidő: 2012. júniusi soros képviselő-testületi ülés

Felelős:
1. pontnál: Németh Balázs polgármester


2. pontnál: dr. Keresztury Monika jegyző

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Városi Orsolya vagyongazdálkodási ügyintéző

142/2012. (V. 29.) Bácsalmás v. öh. 

BESZ Kft. felügyelő-bizottsági tagságáról

való lemondás tudomásulvétele,

ill. tag jelölése
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) tudomásul veszi dr. Gazdag Andrea Eszternek (………………………… szám alatti lakosnak) a BESZ Kft. felügyelő bizottsági tagságáról való lemondását.

2.
A Képviselő-testület javasolja a Bácsalmási Egészségügyi Szolgáltató Kft. (székhelye: 6430 Bácsalmás, Hősök tere 14., Cg.: 03-09-106301, adószáma: 11574422-1-03) Felügyelő Bizottsága tagjának dr. Németh Zoltánt (………………………) megválasztani.

3.
A Képviselő-testület felhatalmazza Németh Balázs polgármestert, hogy a Bácsalmási Egészségügyi Szolgáltató Kft. soron következő taggyűlésén terjessze elő a dr. Németh Zoltán megválasztására irányuló képviselő-testületi javaslatot.

Határidő: azonnal

Felelős: Németh Balázs polgármester

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Bácsalmási Egészségügyi Szolgáltató Kft.
